text:
Blà Bheinn
'S e beinn anns a' Chuiltheann anns an Eilean Sgitheanach a tha ann am Blà Bheinn. Tha i 928 m a dh'àirde agus 's e an aon Bheinn Rothaich anns a' Chuiltheann nach eil na phàirt de dhruim a' Chuilthinn, ach tha i mu a choinneamh air taobh eile Gleann Sligeachain. Tha dà mhullach oirre agus tha ceum cumhang gan ceangal ri chèile.
'S e measgachadh de chànanan a th' anns an ainm. Tha bla a' tighinn bhon t-Seann-Lochlannais, agus a' ciallachadh gorm. Chan eil e ceangailte ris an fhacal blàth sa Ghàidhlig.[1] 'S e eileamaid Ghàidhlig a th' anns a' bheinn, ach tha òrdugh nam facal a' sealltainn gum b' àbhaist fjell a bhith air a' phìos sin den ainm.
Tha iomadh slighe a' toirt sreapadairean dhan mhullach, ach 's e an dòigh as cumanta a bhith a' leanainn a' cheuma gu ruige Coire Uaigneich bho thaobh an iar, far a bheil ceum math. An uair sin chan eil an t-slighe cho follaiseach, ach leanaidh e suas a' bheinn bhon ear-dheas tro chreagan is sgàirneach. Tha iomadh slighe sreap air gach taobh den cheum. Bidh cuid ga cheangal le Clach Glas agus Sgùrr nan Each.
Gheibhear sàr sheallaidhean air am druim bho mhullach Bhlà Bheinn.
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NG 531 217
Iomraidhean[deasaich | deasaich an tùs]
- ↑ Drummond, Peter, 1991: Scottish Hill and Mountain Names, d. 78.
Am Baisteir • Belig • Blà Bheinn • Bruach na Frìthe • Garsbheinn • Sgùrr Alasdair • Sgùrr na Banachdaich • Sgùrr Dubh Mòr • Sgùrr Dearg • Sgùrr nan Eag • Sgùrr an Fheadain • Sgùrr nan Gillean • Sgùrr a' Ghreadaidh • Sgùrr a' Mhadaidh • Sgùrr MhicCoinnich • Sgùrr Sgumain • Sgùrr Thuilm • Sgùrr Thearlaich • Sgùrr Thormaid


c: text/html

text:
- TIOTAL
- Buidheann dhaoine aig taigh ann am Poll Glas
- EXTERNAL ID
- ULMPH_2000_0529
- ÀITE
- Poll Glas
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- NEACH-FIOSRACHAIDH
- Taigh-tasgaidh Ulapuil
- AITHNEACHADH MAOINE
- 40316
- KEYWORDS
- luchd-obrach
Tha buidheann fhireannach ri fhaicinn san dealbh-chamara seo. Tha iad taobh a-muigh taigh ann am Poll Glas, Loch Bhraoin. Bho chlì gu deas, 's iad Coinneach MacCoinnich, Daibhidh Beaumont, Alasdair Stiùbhart, Iain Lorrimer, gun aithne, Danaidh Caimbeul, Daibhidh Fionnlasdan, Raibeart Caimbeul agus Seumas MacDhòmhnaill
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu Ullapool Museum

robotstxt: allowed

filter: keep


text:
- TIOTAL
- An Taigh-solais is Stèisean nam Maor-cladaich, Cromba
- EXTERNAL ID
- QZP40_CARD_0348_AT
- ÀITE
- Cromba
- SIORRACHD/PARRAIST
- ROS: Crombaidh
- DEIT
- 2009
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Am Baile
- AITHNEACHADH MAOINE
- 32261
- KEYWORDS
- nèibhi
taighean-solais
Chaidh an taigh-solais a thogail ann an 1846 (san làrach far an robh uaireigin a' chroich-crochaidh) le Ailean Stevenson, bràthair athar Raibeirt Louis Stevenson. Tha coltas Èipheiteach air pàirtean den taigh-sholais agus air bothain an luchd-frithealaidh.
Air an làimh dheis dhen taigh-sholais tha stèisean nam maor-chladaich ann.
'S e sàilean de Linne Mhoireibh a th' ann an Linne Chrombaigh. Air a cruthachadh aig an aon àm ri Loch Nis, 's e acarsaid dhomhainn, nàdarra a th' anns an Linne. Ann an 1912 thàinig an caolas gu bhith na bhun-àite an Nèibhi agus 's e acarsaid shàbhailte a bh' ann don chabhlach san dà chogadh


text:
- TIOTAL
- Latharan
- EXTERNAL ID
- CAITHHORZ_THUFM_PH400
- ÀITE
- Latharan
- SGÌRE
- Gallaibh a Deas
- SIORRACHD/PARRAIST
- GALLAIBH: Latharan
- NEACH-FIOSRACHAIDH
- Caithness Horizons
- AITHNEACHADH MAOINE
- 4731
- KEYWORDS
- bailtean beaga
Thathas ag ràdh gu bheil an t-ainm Latharan a' tighinn bho 'loinn' a tha a' tighinn bho 'Luidhoin' a tha a' ciallachadh "lodged" no "bedded bear" oir tha am fearann dlùth dhan eaglais de dheagh inbhe agus tha e a' toirt toradh bàrr fìor mhath. Dh' fhaodadh e cuideachd, a rèir an aon chunntas, a thighinn bhon Ghàidhlig "Làthair Ròin" a' ciallachadh tuineachadh ròin oir bha ròin pailt mun oirthir. Bhiodh seo na bu fhreagarraich air an t-ainm Gàidhlig Latharan agus tha e ag eadar-theangachadh nas fhasa chun a' Bheurla Latheran/Latheron.
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
Fàilte
Tha sinn an dòchas gun còrd na duilleagan Gàidhlig ribh. 'S ann mar phàirt dhe iomairt gus barrachd dualchais a thoirt a-steach dhan Chaidreachas. Tha sinn an dùil gum biodh sgrìobhadairean eadar-ealaichte ann, agus measgachadh de chuspairean. Ma bhios sibh a' cur facalan air pàipear bho àm gu àm, carson nach smaoinich sibh oirnne?
Crofter 98 - An Tuirneap
Tuirneap/tuineap/snèip/nèip – tagh an t-ainm a thogras tu, ach ‘s e brassica napobrassica a tha mi a-mach air an seo – biadhadh a nì feum mòr ann a bhith geamhrachadh crodh.
Tha fhios again uile cho math ‘s a tha feur a’ fàs an taobh an iar thuath de dh’Alba. ‘S e an duilgheadas, a ghlèidheadh airson a’ gheamhraidh. Ma tha e furasta silage a dhèanamh tha sin gasta, ach uaireannan chan eil, no tha gu bhith cosgail. ‘S math a b’fhiach e mar sin cuimhneachadh air an tuirneap bhochd. Tha obair na lùib gun teagamh, ach chan eil an obair sin a’ crochadh uiread air an t-sìde ‘s a tha obair feòir de sheòrsa sam bith.
Feumaidh an talamh a bhith air obrachadh gu math airson fras tuirneip a chur, talamh dearg mas urrainn, agus ma tha inneal air an tractor a nì pronnadh ‘s e sin as fheàrr. An dèidh do na planntraisean tuirneip a nochdadh feumaidh an tanachadh, agus ma tha sgioba agad tha an obair ga aotramachadh agus bidh spòrs ann eadarra. Ma tha caraidean a’ fuireach bhon bhaile mhòr, còrdaidh obair mar sin riutha! Chan eil ann an dèidh tanachaidh ach an grunnd a chumail glan gus am fàs na bàrran mòr gu leòr airson na luibhean a mhùchadh. Tha an tuirneap a’ cinntinn gu anmoch sa bhliadhna, gu dearbh bha an tuirneap againn fhathast a’ fàs aig àm na Nollaig an uiridh. Ghabhadh beathaichean a bhiadhadh le bhith gan leigeil a-staigh don achadh, ach leis cho fliuch ‘s a tha an talamh buailteach a bhith aig deireadh na bliadhna, tha e nas ciallaich a bhith togail an tuirneip agus ga toirt dhaibh ann an àite cruaidh, no sa bhathach ma tha iad a-staigh. Tha sgian shònraichte le cromag oirre airson tuirneap a thogail, agus tha sin a fàgail an obair sin nas fhasa. Feumar cuimhneachadh ge-tà an cudrom iongantach a th’ ann an lod tuirneip; bha bliadhna ann a b’fheudar dhomh-sa treilear làn tuirneip a thrèigsinn air bruach air nach faigheadh an tractor greim gu leòr airson dìreadh. Thug mi fad latha le bara-roth gan toirt dhachaidh!
‘S e an dòigh as fheàrr a bhith gam biadhadh, an cur tro ghearradair. Tha na seann “root cutters” rim faighinn fhathast, chaidh an dèanamh gu trom làidir às iarrainn tiugh. Bheir beagan mhionaidean de rothaigeadh biadhadh a chòrdas gu mòr ris a’ chrodh. Ged a tha cuid de luchd saidheans ag ràdh gur e dòigh chosgail a tha san tuirneap a bhith biadhadh uisge, cha rachainn le sin idir, nì uisge mar sin diofar mòr dhaibh!
Gabhan Mac a' Phearsain
Crofter 97 - Sguaban arbhair
Bhon a chaidh dealbh de sguaban arbhair a chur ri taobh an artagail mu dheireadh agam, bha mi smaointinn gun sgrìobhainn air arbhair an turas seo!
Nach e rud samhlachail a tha san arbhar? Mar a thuirt an sean fhacal: ‘S e an t-ullachadh a nì buileachadh, à treabhadh thig na sguaban, à sguaban thig na h-adagan, à adagan na cruachan. Sin prìomh obair an àiteachais, siol a chur airson arbhar a bhuain san fhoghar. Tha mi an-diugh a’ faireachdainn fortanach gu bheil cuimhne agam air an obair sin fhaicinn san dòigh tradaiseanta, arbhair ga bhuain le binder no eadhon le speal, no le inneal-geàrraidh corragach nuair a bha thu am feum na sguaban a cheangail le bann de sràbhan.
Bha thu an uair sin a’ cur sia no uaireannan ochd sguaban suas an aghaidh a chèile nan adag, agus nuair a bha mise ga dhèanamh ann an Eilean Idhe comhla ri fear Jimmy Beaton bhitheamaid a’ cur bann eile mun cuairt air an rud air fad. Bha e mar sin rudeigin seasmhach an aghaidh na gaoithe, agus ghabhadh a chur ann an toitean (huts) nuair a bha e gu ìre mhòr air tiormachadh. Sheasadh an arbhar mar sin gus am biodh e uile gu lèir tioram agus a ghabhadh cruachan a dhèanadh dheth a bhiodh dìonach an aghaidh stoirmean a gheamhraidh.
‘S fhada bho bha daoine a’ bleith an t-sil airson min, agus mar sin chan fhaca mise arbhar ga bhualadh ach a mhàin le muilnean mòra agus na h-innealan buana “combine” a chì thu sna h-achaidhean eòrna an taobh an ear Alba. A rèir Osgood MacCoinnich, a’ sgrìobhadh aig toiseach na ficheadamh linn, bha an cleachdadh air dol à bith ann an Geàrrloch – “‘s gann gu bheil bolla mine ga bhleith air croit sam bith an-diugh agus tha na muilnean a’ tuiteam as a chèile”.
‘S gann gu bheil sìol coirce no eòrna ga chur idir sa Ghaidhealtachd an-diugh gun luaidh air a bhleith. Chì sinn ge-tà corra chroitear a’ cur agus a’ buain le taic-airgid bho na sgeimichean àrainneachd, ach sin gus na h-eòin leithid nan gealagan buachair a bhrosnachadh. An àite sgeime àrainneachd, nach biodh e na bu fhreagarraich sgeime taic-airgid cultarach a bhith ann gus na cleachdannan tradaiseanta ath-bheothachadh? An uair sin an dèidh bualaidh is bleith, ghabhadh aran-coirce agus aran eòrna dèanamh. Beò shlàinte do chroitearan a bharrachd air na h-eòin!
Gabhan Mac a' Phearsain
Crofter 96 - A’ meomhrachadh air feur
An dèidh earrach cho tioram ‘s a chunnaic sinn riamh, chan eil e nis cho soirbh sìde mhath fhaighinn airson feur a dhèanamh. Carson ge-tà, feur an àite silage?
Chan fheum thu ach latha no dhà tioram airson silage a dhèanamh. Ach tha grunn adhbharan nach eil silage cho freagarrach don chroit bheag. Tha cosgais àrd, an dàrna cuid airson innealan, no airson cuideigin a phàigheadh aig a bheil na h-innealan sin; agus sa gheamhradh, ma tha thu ag obair tron latha, tha e tòrr nas fhasa beagan feòir a thilgeil do na beothaichean, gu h-àraidh ma tha iad a-staigh.
Dè ma-tà, an dòigh as èifeachdaiche air feur a dhèanamh ann an taobh an iar Alba? B’ àbhaist croitearan a bhith dèanamh chocannan no rucan, agus ma tha trì làithean tioram agad, tha sin èifeachdach ged a tha obair mhòr nan lùib. Bha mi fortanach an samhradh seo, a bhith thall ann an Romania, far am faca mi feur ann an cocannan, agus ann an cruachan, le stoidhle eadar dhealaichte bho sgìre gu sgìre. Tha samhraidhean tioram teth acasan ge-tà agus ‘s e dìth innealan, no ‘s dòcha cosgais innealan a tha gan cumail ris na dòighean tradaiseanta.
Aig aon àm ann an Alba, bha inneal-tiormachaidh ga mholadh mar fhuasgladh don t-sìde dhoirbh. Bhiodh tu a’ bèileadh an fheòir mum biodh e buileach tioram, agus bhiodh gaotharan san t-sabhal a’ cur crioch air an tiormachadh. Bha seo cosgail ann an connadh, agus an-diugh cha bhiodh e idir glic.
Tha an t-sìde ann an Nirribhidh san t-samhradh gu math coltach ris an t-sìde againn, agus ‘s e an dòigh thradaiseanta acasan, am feur a thiormachadh air feansaichean, a tha gan cur suas a dh’aona-ghnothach, le stobannan caola air an gearradh bhon choille agus uèir lùbach. ‘S e an rud sònraichte mun dòigh seo, gu bheil iad a’ crochadh an fheòir air na uèirichean nuair a tha e ùr, an latha a thèid a ghearradh. Tha obair an lùib na dòigh seo cuideachd, ach ma tha aon latha tioram airson am feur a ghearradh ‘s a chrochadh, ‘s e sin a tha dhìth, chan eil an còrr obrach ann ach am feur a thoirt dhachaidh nuair a tha e tioram.
Obraichidh an dòigh seo glè mhath an taobh an iar na Gaidhealtachd, tha sinne air a dhèanamh iomadach turas, ach feumaidh tu pòlaichean gu leòr, agus uèir lùbach, agus luchd-obrach. ‘S e saothair a th’ ann, ach aig deireadh an t-samhraidh, chan eil sion nas fheàrr na sabhal làn agus boltrach cùbhraidh an fheòir.
Gabhan Mac a' Phearsain
Crofter 95 - Treabhadh
An dèidh beagan sheachdainean de shìde thioram, agus an talamh mu dheireadh thall a’ call na fliuchad a th’ air a bhith gar sàrachadh fad a’ gheamhraidh, tha mi faicinn tractair a-mach an siud ‘s an seo aig obair an earraich, agus ‘s e a’ chiad phàirt dhith sin an treabhadh. Thug an sealladh sin smuain no dhà gu m’ inntinn mun obair aosta seo.
Nuair a thèid an crann sìos don talamh, tha an sgian a’ geàrradh dìreach, tha an soc a’ geàrradh tarsainn, agus thèid an sgrìob a thogail agus a thionndadh leis a’ bhòrd-ùireach. Seo am prionnsabal airson cha mhòr a h-uile crann-treabhaidh a chaidh a chur am feum sa Ghaidhealtachd bhon 18mh linn gu an latha an-diugh. ‘S ann air dà adhbhar gu sònraichte a tha sinn a’ treabhadh; a’ chiad fhear, airson casg a chur air luibhean le bhith gan cur fodha, agus an dàrna fear, airson an talamh a bhriseadh gus a dhèanamh freagarrach airson sìol a chur.
Nuair a thèid an treabhadh gu math, ‘s e obair air leth tlachdmhor a th’ ann, agus ma thèid a dhèanamh gu grinn, tha e an dà chuid taitneach don t-sùil agus nas fhasa a h-uile obair eile dhèanamh. ‘S ann air tàilleabh sin a bhios duais aig co-fharpais treabhaidh airson iomaire rèidh “the levellest rig on the field”, Bliadhna no dhà air ais, bha a’ bhean agam a’ cur iomradh anns a’ phàipear ionadail mu na duaisean aig tè de na farpaisean seo. Chaidh am fiosrachadh a chur thuice ann an làmh sgrìobhadh nach robh cho grinn ris an treabhadh an latha sin. Cha robh i dèanamh a-mach cuid de na bha sgrìobhte. Nuair a nochd am fiosrachadh sa phàipear, bha iomradh air duais airson “the loveliest rig on the field” Ach, dh’fhaoidte nach robh an dà thuairisgeul sin cho fada bho chèile co-dhiù!
Bha e na bhrosnachadh gun robh latha-trèanaidh airson treabhadh sa bhaile againn an uiridh air an robh 15 duine. Chaidh a shealltainn dhuinn ciamar a sheatas tu an crann gus sgrìob ghrinn a thionndadh agus ciamar a chumas tu an sgrìob sin dìreach. Tha e tràth fhathast, ach tha mi an dòchas gum bi crann no dhà a bharrachd ga chur san talamh sna bliadhnaichean a tha romhainn, talamh a bha uair tarbhach agus a dh’fhaodadh a bhith a rithist’.
‘S e an t-ullachadh a nì ‘m buileachadh
À treabhadh thig na sguaban
À sguaban thig na h-adagan
À adagan na cruachan
Gabhan Mac a' Phearsain
Crofter 93 - Gliocas bho bheul-aithris
Bha mi aig Cruinneachadh nan Croitearan am-bliadhna agus rudeigin a chòrd rium gu mòr aig an dìnnear, ‘s e Domhnall Iain MacIlleFhinnein, a bha na bheat san Eilean Sgitheanach fad iomadh bliadhna, ag innse naidheachdan, feadhainn èibhinn, feadhainn feumail agus feadhainn dhiubh an dà chuid.
Nuair a bha mi ag èisteachd ris an naidheachd mun tart ann am beathach agus na diofar sheòrsachan de dh’ ola a chaidh a mholadh airson a leigheas, leis na diofar eòlaichean às a’ choimhearsnachd, bha e bualadh orm gum bi mòran de na seann leigheasan a’ dol air dìochuimhne mura bi iad air an glèidheadh an dòigh air choireigin.
Chuala mi corra eisimpleir mi fhìn, mar dhòigh air fiabhras bainne a leigheas, agus sin le bhith bleith fhaochagan slàn gus am biodh iad nan taois a rachadh a bhiadhadh don mhàrt bhochd. Ma tha seo ag obair, tha mi creidsinn gur ann air sgàth a’ chalcium sna sligean a’ ceartachadh cion an stuth sin ann am bodhaig na bà.
‘S ann bhon aon bhodach a chuala mi mu leigheas airson a’ mhuin dheirg. ‘S e sin uinnean a phronnadh agus a bhiadhadh don bheathach, ach chan urrainn dhomh ràdh a bheil sin ag obair no nach eil.
Chan e a-mhàin na seann leighisean a tha gan toirt dhuinn le beul-aithris ach tha gliocasan ann mu dhòighean obrach a tha tric stèidhichte air bliadhnaichean de ghnàth-eòlas. Mar eisimpleir trusadh nan caorach far monadh creagach, no bancaichean iasgaich far am faighear iasg ann am pailteas.
Tha cuimhn’ am air bodach às a’ Mhorbhairne innse dhomh mu dhòighean air sìol a chur; gum biodh tu ga chur cho tiugh ‘s gum faiceadh tu seachd gràinneachan anns gach làrach a dh’fhàg ìngnean an eich. Bha cuideachd molaidhean aige air flagais a dhèanamh. Chuireadh tu sreathan de dh’innear, feamainn agus raineach air muin a chèile, agus chumadh tu a’ dol mar sin. Nuair a bha am flagais air grodadh sin am mathachadh a b’fheàrr a chuireadh tu air an fhearann.
Tha mi cinnteach gu bheil tòrr de leithid seo sna clàraidhean aig Sgoil Eòlais na h-Alba agus ‘s math gu bheil. Tha na clàraidhean a-nis a’ nochdadh air an eadar-lìn tro shaothrachadh Tobar an Dualchais, agus ‘s e goireas air leth a tha sin. ‘S e an dùbhlan a tha romhainn a-nis, an cumail beò, air ar teangannan agus gu dearbh mas urrainn, ann an cleachdadh.
Gabhan Mac a' Phearsain
Crofter 92 - A’ cur fàilte air na croitearan òga
Bha e na bhrosnachadh leughadh mun bhuidheann Croitearan Òga sa Chrofter mu dheireadh.
Mar a tha fhios againn uile, tha a’ mhòr chuid de chroitearan caran suas ann am bliadhnachan, agus ged a tha sin a’ ciallachadh gu bheil eòlas mòr aca agus ‘s dòcha gliocas cuideachd, dè thachras nuair a bhios iad tuilleadh is sean airson obair a dhèanamh. Cò thig as an dèidh? Chan eil mòran earbsa ga chur sna daoine òga nas motha, le cuid. Cluinnidh sinn a leithid “O chan eil ùidh aig òigridh ann a bhith ag obrachadh croit, chan eil iad ag iarraidh ach làrach-taighe”
Uill tha mi toilichte innse, de na trìùir chàraidean òga (’s e sin fo 40 bliadhna, òg sa latha a th’ ann) a fhuair croitean sa bhaile againn sna beagan bhliadhnaichean mu dheireadh, tha iad uile an sàs ann an obair croitearachd. Tha crodh aig dithis dhiubh agus bha e na thlachd a bhith faicinn cho dìleas ‘s a chaidh sùil a chumail air na màirt aig àm breith agus as a dhèidh nuair a bha duilgheadas aig aon mhàrt le sine a bha ro mhòr don laogh a bha feuchainn ri deoghal as. Tha na sgilean a dh’fheumas croitear gan togail beag air bheag agus le deòin. Mar eisimpleir, rùsgadh chaorach. Tha dithis no triùir am-bliadhna a tha comasach air sin a dhèanamh seach dà bhliadhna air ais. Tha mucan air a bhith a’ nochdadh air croitean sa bhaile cuideachd, agus sgilean buidsearachd gan ionnsachadh bhon fheadhainn aig a bheil iad. Bha feansaichean ri ùrachadh air a’ mhonadh agus ‘ s iad an fheadhainn òga a theann ris an obair sin, agus a chuir crìoch air.
Chan eil na croitean sa bhaile seo ach beag agus mar sin chan eil duine gu bhith dèanamh mòran prothaid asta, ach nì toradh nan croitean feum mòr ann a bhith cur biadh math, blasta air truinnsearan muinntir a’ bhaile. Agus, tha e toirt daoine nas dlùithe ri chèile, togail chàirdeasan, a tha feumail ann an àite far a bheil a’ mhòr chuid a’ falbh gu obair gach madainn agus a’ tilleadh air an oidhche gun a bhith bruidhinn ris na nàbaidhean.
Agus, aon rud eile, tha na croitearan òga sa bhaile seo an dàrna cuid air taigh ùrachadh no a tha a-nis a’ togail thaighean dhaibh fhèin. ‘S iad a tha airidh orra!
Gabhan Mac a' Phearsain
Crofter 91 - Seann innealan agus cosgais innealan ùra
Uill, thàinig an t-earrach mun robh sinn buileach deas air a shon!
Gu h-obann am meadhan a’ Ghiblein dh’fhàs an t-sìde blàth, agus thòisich am feur air fàs.
Thàinig a’ chuthag agus na gobhlain ghaoithe agus sguir sinn biadhadh nam beathaichean cho tràth ‘s a sguir sinn riamh. Cha b’fhada an uair sin gus an robh am buntàta air a chur, agus feur agus sìol eòrna cuideachd.
Chan e gu bheil mòran dhiubh sin againn, chan eil sinn ach a’ treabhadh iomaire beag agus a’ cur sìol agus an ath bhliadhna cur buntàta ‘s a’ bhliadhna an dèidh sin sìol coirce a rithist le fras feòir gus an tèid e air ais gu feur. ‘S e iomairean beaga tha mi a-mach air an seo, mòr gu leòr gus buntàta a chumail air ar truinnsearan tron gheamhradh, ach beag gu leòr gus nach bi tuilleadh ‘s a chòir obrach ann a bhith gan cumail glan.
Tha inneal againn a-nis airson buntàta a thogail agus tha sin a’ dèanamh diofar mòr, togaidh sinn am buntàta ann an aon fheasgar, seach lathaichean de dh’obair leis a’ ghràp. Ach tha innealan airson an tractair an dà chuid nan cuideachadh agus nan crois. Mura bheil thu dol a chosg fortan ann a bhith ceannach innealan ùra, tha thu ag obair le seann innealan a bhitheas buailteach briseadh.
Cha bhi iad uair sam bith a’ briseadh nuair a tha iad nan tàmh sa gheamhradh, ‘s ann nuair a tha thu gan cur am feum a tha iad a’ briseadh! Bidh an t-inneal-geàrraidh a’ briseadh nuair a tha thu a’ gearradh feur, bidh an t-inneal-tionndaidh a’ briseadh nuair a tha thu a’ tionndadh feur agus mar sin air adhart. Agus sin gun luaidh air an tractar fhèin! ‘S e MF 35x a th’ agam agus mar sin chan eil e buileach na “chlasaig” ach tha luach ann a thaobh aois – dà fhichead bliadhna a-nis. Tha e furasta gu leòr a bhith cosg nan ceudan de notaichean gach bliadhna ann a bhith ga chumail a’ dol - ach tha e na thlachd a bhith ag obair leis nuair a tha e a’ dol.
Dè freagairt a th’ ann ma-tà? Contractor a chleachdadh? Iasad fhaighinn bhon bhanca agus a’ ceannachd uidheaman ùra? no ‘s dòcha a bhith co-obrachadh le nàbaidh, mar a tha mi fhìn a’ dèanamh le cuid de na h-innealan. Tha sin a’ gearradh na cosgaisean airson gach duine. Agus ma ghabhas e obrachadh, b’ fhiach e buidheann a chur air dòigh airson innealan math a cheannach, rud a chuala mi, nuair a bha mi thall an uiridh, a tha cumanta ann an Nirribhidh.
Bhiodh e math sgeime taic-airgid a bhith ann airson a leithid mar a bha bhon t-seann Bhòrd Leasachaidh aig aon àm.
Gabhan Mac a' Phearsain
Crofter 89 - Mun àm seo dhen a’ bhliadhna
Mun àm seo dhen a’ bhliadhna, tha corra ghalaran air aire chroitearan aig a bheil stoc.
’S docha gur h-e an glupad as mò a ni call air crodh is caoraich air a’ Ghàidhealtachd agus ann an Sealtainn; tha dùil aig muinntir SAC ri call mòr a-rithist am-bliadhna air a sgàth. Bhiodh e glè dhoirbh cur às dhan a’ ghlupad, oir tha e na chreutair aig a bheil beatha gheur-innleach toinnte.
Cuimhnicheamaid gu bheil a làthaireachd an crochadh ri na tha ann as t-samhradh de sheilcheagan beaga – tha mu threas cuid m’ ìngne annta - a tha beò san talamh fliuch a tha pailt an ceann an iar-thuath Alba. Bidh larbhaidh a’ ghlupaid a’ meudachadh anntasan, mus sgaoil iad anns an fheurach gun tèid an ithe le beathach.
Nì an glupad call air a’ ghruthan. Tha bàs aithghearr bitheanta leis ann an caoraich, ach ma thig am milleadh mean air mhean, ’s dòcha thairis air mìosan de thìm, nochdaidh comharraidhean nas fhaide air adhart dhan a’ gheamhradh; caillidh stoc òrdan, agus chithear balg-fo-chraicinn mun àmhach aca – oedema ris an canar ‘am poca’. Mar a bh’ aig am bàrd Alasdair MacFhearghuis às na Hearadh ann an Òran a' Ghlupaid: Ged bhiodh chemist 's e ri taobh 'Son 'refinadh' na fala An tè air an tig am poca tràth Bheir am bàs leis i as t-earrach. ’Sna seann làithean bhiodh croitearan a’ fosgladh caora a bha air bàsachadh, agus fhuaradh a-mach leotha gruthan air seacadh agus ‘liabagan beaga’ na bhroinn, oir tha coltas liabaige air a’ ghlupad.
Thèid cur às dha le dòs airson caoraich, agus snathad no pour-on airson crodh. Chan eil dìon an aghaidh nan drogaichean na thrioblaid mòr fhathast, ach tha e air ceann a thogail ann an corra aitidhean. Tha pour-ons ùra a’ chruidh cuideachd èifeachdach an aghaidh biast a’ chraicinn, no mialan mar a chanas cuid riutha.
Lorgar biast a’ chraicinn ann an clòimh chaorach cuideachd, ach chan eil i idir cho callmhor ris a’ chlaimh no scab. “Millidh aon caorach chlaimheach an treud” their an seanfhacal, agus sgapaidh i eadar treudan chaorach gam measgachadh air talamh cùl-cinn. Feumar diobadh deireadh an fhoghair, no snathad de chaochladh sheòrsaichean.
Bho rinneadh gnothach saor-thoileach seach riatanach dhen diobadh ann an - ma ’s math mo chuimhne - 1992, tha a’ chlaimh a-rithist air fàs bitheanta ann an corra aitidhean air a’ Ghàidhealtachd; ged-tà, chan eil i idir ann an Sealtainn, far a bheil lagh pàrlamaid ag òrdachadh gum faigh a h-uile caora, reithe is uan a thèid a cheannach a-steach snathad doramectin aig a’ chidhe ann an Lerwick.
Cho math ris a’ chlaimh is ris na biastan, gheibhear cuidhteas an gartan agus am mial-chaorach leis an diobadh. Chan eil am mial-chaorach glè bhitheanta san Eilean Sgitheanach, ged a tha e pailt ann an caoraich Shealtainn far am bi e bristeadh na clòimhe gu dona. Air an làimh eile, tha an gartan uile-lathaireach air feadh na Gàidhealtachd ged is gann gu bheil e ann idir ann an Sealtainn. Cha bhiodh guth air a’ ghartan air a’ gheamhraidh sna làithean a dh’fhalbh, agus an fhuachd air cur às dha; ach bho chionn corra bhliadhnaichean tha e - agus na galaran a thèid a sgapadh leis, leithid a’ chrith - air a bhith nochdadh cho tràth ris an Fhaoilleach, comharra eile air blàthachadh na talmhainn ann am beachd cuid.
Le taing do Dhòmhnall Iain Mac’Illinnein, an t-Àth Leathainn.
Neil MacRath
Crofter 88 - Litir Bhon Cheathramh
Am b’ urrainn dhut còrr is US $500,000,000 (‘S dòcha gu bheil an àireamh nas àirde.) a dhiùltadh nuair a chaidh a thairgsinn dhut? An urrainn dhut a dhèanamh, is tu cho bochd ris na faoileagan, a’ fuireachd ann an lùid dhe carabhan gun teas is uisge? Bhoil ‘s e sin a rinn na Lakotah, nuair a chaidh an suim sin a thairgsinn dhaibh airson Paha Sapa (The Black Hills), agus tha e na phàirt dhe stòraidh suarach anns an do thuit Alba bho chionn ghoirid.
Air làrach-lìn a BhBC, chunnaic mi colbh mu pròiseact fo sgèith Historic Scotland agus Sgoil Ealain na h-Alba, far a bheil iad an sàs a’ dèanamh ìomhaighean 3D dhe Mount Rushmore, anns na Stàitean. Chaidh Mount Rushmore ainmeachadh mar “international heritage landmark”, agus, an internationally recognisable and emblematic site.” Chunnacas am pròiseact mar chothrom, “to showcase expertise” air beulaibh an t-saoghail. Dè tha ceàrr? Bhoil…
Tha Mount Rushmore, na phàirt dhe Paha Sapa, an t-àite as naoimhe a th’ ann dha na Lakotah, agus àite a chaidh a goid bhuapa calg-dhìreach an-aghaidh aonta leis an riaghaltas – aonta an dèidh dha Red Cloud làmh an uachdair fhaighinn a’ sabaid an aghaidh saighdearan riaghaltais. A dh’aindeoin cho cudromach sa tha an t-àite, agus gun deach a ghoid, chaidh aodainnean dhe Cinn-suidhe nan Stàitean a shnaidheadh ann eadar 1920 -40. Bhiodh e col’ach ri swastika a chur air Balla a’ Chaoinidh ann an Ierusalem. Chan eil ann ach ìomhaigh dhe brùideileachd, fòirneart, agus feallsanachd chlaon mar Manifest Destiny. ‘S e cruth fiosaigeach dhe na facail, “ ’s leamsa”. Ma bhios e a’ riochdachadh dad, ‘s e mar chaidh Tùsanaich an àite a stampadh fo bròig nuair a chaidh òr a lorg ann. Gus gnothaichean a dhèanamh nas miosa, chan eil muinnitir Ameireagaidh a’ faicinn dad ceàrr air agus, a rèir col’ais, chan eil no an riaghaltas nàiseanta againne a thug airgead dhan phròiseact 3D, agus a mhol e.
Nuair a chunnaic mi an stòraidh, sgrìobh mi dhan riaghaltas agus fhuair mi freagairt bàigheil bho Rob Gibson, agus bho chuideigin à oifig Fiona Hyslop. Chì sinn dè thig às. Dhomhsa bhiodh e iomchaidh a bhith a’ tarraing às bhon phàirt dhen phròiseact a tha a’ dèiligeadh le Mount Rushmore. Tha na Lakotah a’ strì ri bhith beò air an fhearann aca fhèin, a’ chànan aca a chumail beò, fèinmeasadh a chumail ri chèile, agus stiùireadh fhaighinn air an dòigh beatha aca fhèin. ‘S iad na h-aon amasan a th’ aig muinntir na h-Alba, gu h-àraidh na Gàidheal. Bu chòir dhuinn a bhith nar seasamh rin taobh!
Thàinig an colbh seo le Alasdair MacMhaoirn a-mach an toiseach anns a’ Bratach.
Crofter 86 - Machraichean fo Bhàrr
Tha na machraichean air taobh an iar nan eileanan an iar prìseil agus luachmhor oir is ann air am feadh a gheibhear lusan agus eunlaith a tha tearc agus a tha air a dhol a bith ann an àiteachan eile.
Tha cunnart ann, leis na dòighean obrach a tha aig croitearan an latha an diugh, gun teid cron a dheanamh air an talamh ghaineamhach seo.
A nis tha buidhnean air tighinn còmhla gus ionmhas, luach da mhillean nota, a chruinneachadh a chuireas dion air na h-àiteachan sònraichte seo. Thàinig còrr agus milean bhon aonadh eòrpach agus tuilleadh bho comhairle nan eilean Siar, comann Dion nan eun agus Dualchas Nàdarra na h-alba.
Thuirt am BPA Alasdair Allan, “Tha mise fior thoilichte gu bheilear air ionmhas fhaotainn a shàbhalas cuid den àrainneachd againn a tha cho prìseil.”
Leis an airgiod bheirear taic do chroitearan gus an talamh àiteach agus bàrr a thogail anns an t-seann nòs. Bhiodh sin a’ciallachadh gu cumadh na croitearan crodh agus caoraich air a’mhachaire agus gun gearradh iad pàirt den arbhar gus a cheangal na sguaban. an sin chuireadh iad na sguaban ann an suidheachain agus as deidh sin na chruachan beaga air an achadh agus mu dheireadh na chruachan mora anns an iodhlainn. Dh’fhagadh iad caoibean de thalamh gun àiteach aig cìnn nan iomairean far am fàsadh feur agus lusan a chòrdas ri eòin mar an traon.
Tha an liuthad laimhseachadh seo air an arbhar, a’ deanamh cìnnteach gun tuit siol agus connlach air an talamh far am faigh eòin a tha an impis a’dhol a bith, mar gealag bhuachair agus an cadhag dhearg, biadh gu leòr Tha na beilearan mora cumhachdach a tha croitearan a’cleachdadh an diugh a’slugadh siol agus connlach agus gan cur ann am pocannan plastaic agus chan fhaigh na h-eòin bheaga dad a sgrobas iad.
Tha Ena NicDhòmhnaill as a’chaolas ann an uibhist a-Tuath, a’caoidh mar a dh’fhalbh na seann dòighean air àiteachas. Tha i ag radh, “Theid mi sios chun a’mhachaire anns an fhoghar agus chan fhaic mi sguab neo suidheachan. agus rud eile, anns an earrach chan fhaic mi duine a’feamanadh. Tha iad a’cleachdadh tobhar gallda. chaneil eòin bheaga bhòidheach ann mar a b’àbhaist.”
Tha e air a mheas gu bheil sia deug mìle de eoin ghrunnachaidh mar a’ churracag agus am bodhag agus na ceudan de sheòrsachan de bhiastagan, air na machraichean. Tha moran de eòin eile, mar an gille- feadaig, am maor chladaich, an gealan beinne agus an traon beò orra cuideachd.
Anns an t-samhradh bidh brat ioma- dhathach, a tha miorbhuileach ri fhaicinn, de fhlùraichean, air na machraichean. Tha sinn gu math eòlach air feadhainn dhiubh, mar bàrr a’bhrisgein, bròg na cuthaig, agus an trì-bhileach ach tha na ficheadan ann. Bidh luibh-eolaichean a’tighinn as gach cearn gus sgrùdadh a dheanamh orra. Tha e cudthromach nach teid tobhar gallda a chur air an talamh seo.
Tormod Domhnallach
Crofter 85 - Pàigheadh airson geòidh a reamhrachadh
Tha geòidh air a bhi ri miasdadh anns na h- eileanan air taobh an iar Alba airson moran bhliadhnachan. Tha iad a’ saltairt feur agus fochann agus a’ salach an talamh los nach ith beathaichean am beagan a bhios air fhàgail.
Tha e coltach gu bheil cùisean mar an ceudna anns an h-eileanan anns a’ cheann a-tuath. Ann an Arcaibh, thairis air an deich bliadhna mu dheireadh, tha àireamh nan eun air eirigh gu cunnartach Tha feadhainn de na geòidh a’fuireach fad na bliadhna agus tha barrachd is barrachd a bhiodh ri imrich cuain a stad agus a’ fantail, nuair a chì iad an càirdean a tha air an dachaidh a dheanamh anns na h-eileanan. B’àbhaist dhaibh, nuair a thigeadh iad, aig toiseach an fhoghair, cron a dheanamh air an arbhar. sgiolaidh ealtainn dhiubh iomaire de choirce neo de eòrna ann an tiotan.agus le an spògan- snàmhaidh, pronnaidh iad an talamh agus gach nì a tha a’fàs air.
An dràsta tha uiread dhiubh ann fad na bliadhna agus gu bheil iad ag ithe feur òg a dh’fhàsas anns an Earrach agus air am bu chòir crodh agus caoraich a bhith ag ionaltradh anns an t-samhradh. Thuirt Adrian Miller a tha ri àiteachas ann an stronsaidh, “Tha e a’ cur dragh agus àmhghar oirnn nuair a phàigheas sinn suas ri coig cheud nota son tunna de thodhar Gallda a chuireas am feur òg gu fàs ach ann am beagan mhionaidean thig treud de dh’geòidh agus cha bhi bileag air fhàgail. Am beagan a dh’fhàsas anns an fhoghar cha bhi e ach truagh, tana agus an sin nì iad diol air a-rithist. is e gnothach gu math tàmailteach a tha ann a bhith a’cur a-mach airgiod airson geòidh a reamhrachadh, an àite crodh agus caoraich”. Tha domhnall Tormod domhnallach, a Clachan shannda an Uibhist a-Tuath ag aithris gur ann mar sin a tha cuisean anns na h-Eileannan an iar. Thuirt e, “Tha sinne a’pàigheadh airson eòin a’ reamhrachadh.”
Tha treud dhiubh, anns a bheil e air amas a tha eadar coig agus sia ceud, a-nis a’ fuireach fad na bliadhna, air eilean stronsaidh. Anns an Earrach chithear brat tiugh de na h-eòin oga air an locha agus iad a’tòiseachadh air snàmh.
Thar nam bliadhnachan tha e ri fhaicinn mar a tha na geòidh ag atharrachadh.oir tha iad a-sior fhàs soitheamh agus a’ gluasad nas fhaisge air taighean agus air daoine Chan fhada a bhios eagal aca ro neach sam bith agus.chaneil e furasta an cur gu teicheadh. Bhiodh na bodaich ag ràdh gun ith sia geòidh uiread de dh’fheur ri gamhainn.. Ma chumas iad air briodachadh anns na h-eileanan chan fhada gus nach bi gamhainn air fhàgail ann an Uibhist
Tormod Domhnallach


text: Is e sreath de gheamannan coimpiutaireachd a th 'ann an Grand Theft Auto (GTA) a chaidh a chruthachadh le Digital Eclipse, Rockstar North (roimhe seo DMA Design), Rockstar Leeds, agus Geamannan Rockstar. Chaidh an t-sreath, a chaidh a 'chiad pàirt dheth a leigeil ma sgaoil ann an 1996, a' toirt a-steach còig deug geamannan eadar-dhealaichte agus ceithir leudachadh. B 'e Race'n'Chase a bh' air a 'phàirt, agus b' e geama 2D a bh 'ann far an do ruith thu air falbh bho na poilis. Chaidh am pàirt seo ath-dhealbhadh gu Grand Theft Auto ann an 1997. Chaidh prìomh charactaran a 'gheama fhastadh le grunn rionnagan Hollywood, [...]


text:
- TIOTAL
- Sabhal le Clàr Cleithe, An Dòrnaidh
- EXTERNAL ID
- KIGHF_HF_3_29_25
- ÀITE
- An Clachan Aillseach
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1970s
- NEACH-FIOSRACHAIDH
- Taigh-tasgaidh Dualchas na Gàidhealtachd
- AITHNEACHADH MAOINE
- 42037
- KEYWORDS
- sabhal
saibhlean
àiteachas
togalaichean airson àiteachas
ailtireachd
seann thogalaichean dùthchail
Tha an sabhal seo sa Chlachan Aillseach na eisimpleir mhath den t-seòrsa sabhail tuathanachail a chaidh a thogail san sgìre fad iomadh linn. Tha eisimpleirean eile ann a tha nan seasamh chun an là-an-diugh. Tha an dòigh a chaidh a dheilbh a' toirt dìon o ghnàth-shìde fhliuch is ghaothach a' chost an iar.
'S ann mar a chaidh na ballachan a thogail, le freama-cruaich, gun chuideam orra agus le clàran cleith no slatach, a bha leigeil leis an èidhir a dhol gu glan tron togalach a' toirt seachad tiormachd is gaothadh. Bha cinn a' ghèibil air an dèanamh à sparran, air am fighe uaireigin le bealaidh is spruan, ach an-diugh nas trice le seileach, a' leigeil barrachd èidhir timcheall air. Mar bu trice chaidh am mullach a dhèanamh le tughadh de fhraoich no sgrathan.


text:
Dè na pàipearan-naidheachd a leughas sibh?
-
- Beiträge: 2420
- Registriert: Di Jun 10, 2003 2:33 pm
- Wohnort: gleann a' cheò ;-)
- Kontaktdaten:
Innsibh dhuinn dè na pàipearan-naidheachd (no irisean-naidheachd) a leughas sibh. Coma leibh dè an dùthaich anns a bheil sibh a' fuireach - tha sinn gu math eadar-nàiseanta an-seo, agus cha bhi a h-uile duine eòlach air na pàipearan a tha ann anns na dùthchanan eile, mar sin, feumaidh sibh mìneachadh rud beag, cò ris a tha am pàipear coltach, carson a tha e a' còrdadh ribh, a.m.s.a.a.
Tòisichidh mise:
Cha leugh mi pàipear-naidheachd laitheil, o chionn 's nach eil ùine gu leòr agam idir, tha e ro dhaor cuideachd, agus is fheàrr leam naidheachdan an latha a leughadh air an eadar-lìon.
Rinn sinne fo-sgrìobhadh don phàipear-naidheachd seachdaineil "Die ZEIT", agus is toigh leam gu mòr sin. Thig e gach Di-Ardaoin (mura tèid a ghoid às a' bhocsa a-muigh aig an doras), agus mar sin bidh mi a' leughadh a' mhòr-chuid tron deireadh-seachdaine. Tha e fìor mhòr agus cha leugh mi a h-uile rud a tha ann idir, ach tha taghadh chuspairean air leth math, farsaing agus inntinneach ann.
Bha mi seachd sgìth dhe na h-aistean gòrach ann am pàipearan no irisean mar "Stern" no "Spiegel", agus tha an "Zeit" fada nas glice nam bheachd-sa. Gu tric bheir iad sùil air cuspairean an latha à sealladh eile, domhainn, agus bidh agallamhan le daoine inntinneach ann.
Tha a h-uile chuspair ann: polataigs nàiseanta is eadar-nàiseanta, cultar, beatha nan daoine, ceistean sòisealta, gnìomhachas, a.m.s.a.a.
Tha e gu math daor, ach is fhiach e.
Mona
Zurück zu „ceòl-bàrdachd-leabhraichean“
Wer ist online?
Mitglieder in diesem Forum: 0 Mitglieder und 1 Gast


text:
A’ chiad chuimhne a th’ agam air an t-Superbowl, ’s e sin nuair a leum uchd-aodach Janet Jackson fosgailte a’ leigeil a cìoch chlì ris a’ ghaoith an 2004, fhad ’s a bha i a’ seinn còmhla ri Justin Timberlake. Deich bliadhna bhon uair sin, nochd boob eile air an aon àrd-ùrlar, is ’s e Bruno Mars an t-ainm a bh’ air.
A-nis, mura bheil sibh eòlach air an t-Superbowl idir, innsidh mi dhuibh beagan ma dheidhinn. ’S e seo aon de na tachartasan as motha sa bhliadhna gu lèir anns na Stàitean Aonaichte, far an tig caraidean is teaghlaichean còmhla ri chèile bho fhad ’s fharsaing airson coimhead air sia uairean de shanasan-reic air an telebhisean, le geama ball-coise Ameireaganach eadorra. Abair spòrs, tha fhios a’m.
Ach cuideachd, aig leth-ùine, gheibh luchd-ciùil na milleanan de notaichean airson a bhith a’ seinn, a’ cluich is a’ dannsadh fad cairteal na h-uarach. An t-airgead as fhasa a gheibh iad a-chaoidh.
Thar nam bliadhnaichean, tha feadhainn den luchd-ciùil a b’ ainmeile san t-saoghal air nochdadh aig an t-Superbowl, a’ gabhail a-steach seinneadairean is còmhlain leithid Michael Jackson, Bruce Springsteen and the E Street Band, Madonna, The Who, The Rolling Stones, Beyonce Knowles is tòrr a bharrachd eile. Dhomhsa dheth, le bhith a’ taghadh Mgr Mars, tha e soilleir gu bheil an luchd-eagrachaidh a’ ruith a-mach à beachdan.
Bidh daoine an-còmhnaidh a’ bruidhinn mu dheidhinn a’ “Chairteil de Chliù” no an “15 Minutes of Fame”, is b’ e sin cho fad ’s a bha Mars air an àrd-ùrlar. Sheinn e sia òrain anns an ùine sin, agus aon còmhla ris na Red Hot Chili Peppers (bruidhnidh mi mun deidhinn fhathast….). Ged a tha Mars air a bhith soirbheachail gu ruige seo, cha chreid mi gum bi duine sam bith a’ bruidhinn mu dheidhinn ann an leth-cheud bliadhna, is tha mi cinnteach nach nochd e air an liosta ri taobh an luchd-ciùil eile a dh’ainmich mi na bu thràithe.
’S e fìor urram a th’ ann do luchd-ciùil cothrom fhaighinn cluich aig leth-ùine an t-Superbowl. Ann am Breatainn, tha a h-uile seinneadair no còmhlan-ciùil a’ feuchainn ri àite a chosnadh air an àrd-ùrlar Pyramid aig Fèis Ghlastonbury. ’S e an aon seòrsa rud a th’ ann aig an t-Superbowl ann an Aimeireaga. ’S dòcha gur e sin an t-adhbhar gun robh na Red Hot Chili Peppers ag iarraidh cluich ann am-bliadhna.
Mus tòisich mi air na Piobairean a chàineadh, feumaidh mi ràdh gu bheil (no gun robh) mi gu math measail orra. ’S e By the Way aon de na ciad chlàran a bh’ agam riamh, is tha cuimhne a’m a bhith a’ siubhal timcheall Majorca còmhla ri mo theaghlach ann an 2003, ag èisteachd ris a’ chlàr air a’ chluicheadair CD agam ann an cùl a’ chàir. Chuirinn By the Way air, is an uair sin, chluichinn Comfort in Sound le Feeder, is nuair a bha sin deiseil, Permission to Land le The Darkness. Agus dhèanainn an aon rud a-rithist is a-rithist gus an do ruith an cluicheadair CD a-mach à bataraidhean. Bha mi a’ smaoineachadh gun robh mi cho cool ’s a ghabhas. Tha an saoghal air atharrachadh a-nis.
Thug mi spèis dha na RHCP às dèidh dhomh an leabhar inntinneach Scar Tissue a leughadh. B’ e sin an fhèin-eachdraidh aig Anthony Kiedis, is thuig mi às dìreach cho cruaidh ’s a dh’obraich iad airson soirbheachas fhaighinn sa ghnìomhachas ciùil. Ach, chan eil an spèis sin ann tuilleadh às dèidh an t-Superbowl am-bliadhna. Cha do chluich iad ach aon òran còmhla ri Mars, an t-òran “Give It Away” a bha air a’ chòigeamh chlàr aca. Ged a bha Kiedis a’ seinn beò, cha do chluich an còmhlan beò. Carson? Seo òran a tha iad air a bhith cluich airson barrachd na fichead bliadhna a-nis. An robh eagal orra, neo an e an luchd-eagrachaidh a bu choireach? Cha b’ urrainn dhaibh a bhith càil na bu mhiosa na Mars co-dhiù…
Fhuair na RHCP beagan càinidh às dèidh an t-Superbowl, ’s iadsan a bha airidh air. Ann an aithisg a thàinig a-mach às dèidh làimhe, bha Flea, a bhios “a’ cluich” beus leis a’ chòmhlan, a’ bruidhinn a-mach mu na rinn iad. Thuirt e:
“We take our music playing seriously, it is a sacred thing for us”
Ceaaaaaaaart……
“But, when this Super Bowl gig concept came up, there was a lot of confusion amongst us as whether or not we should do it, but we eventually decided, it was a surreal-like, once in a life time crazy thing to do and we would just have fun and do it.”
Shin sibh, Flea, fìor dheagh chontrarrachd! Chan eil sin a’ dèanamh ciall dhomhsa. Thuirt e gur e rud mòr a th’ ann dhaibh a bhith a’ cluich beò, ach nuair a fhuair iad cothrom a bhith a’ cluich air beulaibh an luchd-èisteachd a bu mhotha a bh’ aca riamh, bha iad toilichte gu leòr “cluich mas-fhìor” a dhèanamh.
Ach ’s dòcha gu bheil seo a’ tachairt nas trice is nas trice ann an suidheachaidhean eile. Ann am poileataigs, mar eisimpleir, bidh daoine eile a’ sgrìobhadh nan òraidean, is bidh an luchd-poileataigs gan leughadh a-mach. ’S e ìomhaigh a th’ ann. Am bu chòir dhuinn dìreach gabhail ris na meallaidhean seo?
Nan robh sibh fhèin ann an suidheachadh nan Red Hot Chili Peppers, dè dhèanadh sibh fhèin? Dhaibhsan, tha mi cinnteach gur e an t-airgead a bha na tharraing mhòr dhaibh. ’S e seo còmhlan a tha ann an sgeir airgid co-dhiù, ach bidh an luchd-ciùil seo daonnan ag iarraidh rud beag a bharrachd. An turas seo ge-tà, chanainns’ gun do chaill iad spèis bho muinntir nan Stàitean, is tha sin a cheart cho cudromach ri airgead.
– Calum MacConaill


text:
- TIOTAL
- Dealbh de dh'Ullapul a chaidh a thogail ann an Rathad Ghairbh
- EXTERNAL ID
- ULMPH_2000_0733
- ÀITE
- Ulapul
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- NEACH-FIOSRACHAIDH
- Taigh-tasgaidh Ulapuil
- AITHNEACHADH MAOINE
- 40468
- KEYWORDS
- bailtean dealbhaichte
Chaidh an dealbh air a' chairt-phuist seo a thogail ann an Rathad Ghairbh.
Chaidh Ullapul a dhealbh le Tòmas Telford airson Comann Iasgach Bhreatainn ann an 1788 ach an cosnadh iad às an leudachadh ann an gnìomhachas iasgach an sgadain. Chaidh na sràidean a dhealbh ann am pàtran clèithe agus am measg nan togalaichean ùra bha seadaichean sgoltaidh, taighean-stòir, laimrig agus taigh-sgoile.
An toiseach chaidh cùisean gu math leis a' bhaile ùr iasgaich, ach tràth san 19mh linn thrèig an sgadan Loch Bhraoin agus ro na 1830an thàinig crìonadh air a' ghnìomhachas. Ach anns an 20mh linn, lorg Ullapul àite ùr dha fhèin san iasgach nuair a thòisich bàtaichean bhon chost an ear a' tighinn thuige mar chala sàbhailte san iar. A bharrachd air seo, sna 70an is sna 80an bha eaconamaidh a' bhaile air a chuideachadh le soithichean factaraidh bhon Roinn Eòrpa an Ear. Tha iad seo a-nis air falbh ach tha an cidhe na mheadhan aig a' bhaile agus na cheann-uidhe do dh'aiseag Steòrnabhaigh. Tha na seallaidhean eireachdail san sgìre, agus na th' ann de chothroman coiseachd nam beanntan mun cuairt, a' fàgail Ulapuil na àite a tha tarraingeach do luchd-turais
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu Ullapool Museum


text:
OpenOffice
’S e sreath prògraman oifis a tha seo ach sa chiad dol a-mach, cha mholamaid dhut a chleachdadh. A’ fàgail gu taobh an ùpraid a bha eadar Oracle is a’ choimhearsnachd aig àm, ged a tha e a-nis aig an Apache Foundation ’s iad ’ga leasachadh a-nis, tha e fad air dheireadh LibreOffice (a tha stèidhichte air an aon chòd) a chionn ’s gun do dh’fhalbh a’ chuid as motha dhen choimhearsnachd a dh’ionnsaigh LibreOffice nuair a dhealaich an dà phròiseact.
Ma tha thu tìtheach air OpenOffice seach LibreOffice, chan eil cron sam bith ann ge-tà, tha e dìreach nas fhaide air dheireadh. Co-dhiù no co-dheth, ge b’ e cò dhiubh as fhearr leat, na luchdaich a-nuas am faidhle stàlaidh a tha air làrach Foghlam Alba. Dh’innis sinn dhaibh iomadh turas gur e seann-tionndadh a tha ann an 3.0.1 (’s e 4.0 an tionndadh as ùire) ach air adhbhar air choireigin, tha iad a’ diùltadh an ceangal ùrachadh. Mholar an tionndadh as ùire de phrògram sam bith a ghnàth ach ’s e an duilgheadas as motha le 3.0.1 gun do dhìochuimhnich iad Gàidhlig a chur ris mar locale (sin còd beag a dh’innseas dhan phrògram gu bheil Gàidhlig ann mar chànan) agus ri linn sin, tha e cha mhòr do-dhèanta dearbhadh-litreachaidh a dhèanamh ann.
Gheibh thu an tionndadh as ùire dheth an-seo air làrach-lìn Apache. ’S e am full install a tha thu ag iarraidh.


text:
Bha an t-airgead a fhuair mi gu math feumail dhomh agus tha mi buidheach do dh’Urras Brosnachaidh na Gàidhlig. Tha mi air a bhith air greis-gnìomhachais ann am bun-sgoil Ghàidhlig fad bliadhna, agus cheannaich mi leabhraichean agus goireasan ceangailte ri foghlam agus Gàidhlig. Chleachd mi na leabhraichean airson na Gàidhlig agam fhìn a bhrosnachadh.
Chleachd mi pàirt den airgead air turas chun nan Eilean Siar, gu h-àraidh Uibhist a Deas, far an robh mi a’ fuireach còmhla ri daoine aig a bheil Gàidhlig. ’S e cothrom sgoinneil a bh’ ann Gàidhlig a bhruidhinn agus mearachdan a cheartachadh ann an àite nàdarra.
Air sgàth ’s gu bheil mi cho trang aig an sgoil, chan eil ùine agam a bhith ag obair pàirt-ùine agus, aig amannan, tha seo a’ cur cuideim orm. Às dèidh dhomh an taic-airgid fhaighinn bho Urras Brosnachaidh na Gàidhlig, cha robh uallach orm tuilleadh agus b’ urrainn dhomh an obair as fheàrr agam a dhèanamh, agus ùine a chosg air brosnachadh mo chuid Ghàidhlig.
Nan robh cothrom eile agam taic-airgid fhaighinn, dèanainn cùrsa goirid aig Sabhal Mòr Ostaig – saoilidh mi gum biodh e uabhasach feumail.
Mholainn dhut tagradh a chur a-steach do dh’Urras Brosnachaidh na Gàidhlig, air sgàth ’s gun robh an taic-airgid a fhuair mi glè fheumail ann a bhith a’ leasachadh na sgilean cànain agam – bha airgead agam airson goireasan, cùrsaichean agus taic.
Rachel MacDougall


text:
Trèanaichean, tramaichean is tràilidhean
Uaireannan bidh mi a’ gabhail truas ri loidhne an Òbain.
Bidh a h-uile duine ag ràdh gur e “turas rèile mòr an t-saoghail” a th’ ann an Loidhne na Gàidhealtachd an Iar, ach mar as trice, thathar a’ bruidhinn mun mheur don Ghearasdan/Malaig seach meur an Òbain.
Tha mi fada den bheachd gu bheil am meur dhan Òban a cheart cho math. Chan eil Mòinteach Rainteach ann ceart gu leòr ach tha e doirbh smaoineachadh air sealladh a tha buileach cho math ri Loch Obha.
Stèisean an Òbain
Tha barrachd trèanaichean air an loidhne a-nis – 6 san latha Diluain-Dihaoine anns a’ chlàr-ama Samhraidh ùr. Tha àireamh an luchd-cleachdaidh air a bhith a’ fàs mean air mhean sna beagan bhliadhnaichean mu dheireadh agus tha teansa ann gum bi trèanaichean sònraichte ag amas air luchd-turais san ath chead-ruith (franchise) airson ScotRail.
Bha mi air loidhne an Òbain bho…
Amharc ar an alt bunaidh 527 d’fhocla eile


text:
Oifigear Gnìomhachais Prìobhaideach Jet Air Charter Philadelphia Pennsylvania Plane Rental Companaidh Faisg Me 215-631-3300 airson Instant quote air falamh chas Flight seirbheis. Nuair a tha thu ag iarraidh an àiteigin gu math luath a dh'aindeoin an astar fada a sgaradh d 'ionad làithreach agus na cheann-uidhe, do roghainn as fheàrr a th 'siubhal adhair. Gu mì-fhortanach, nach bi sam bith ri fhaotainn adhair gu do cheann-uidhe an dùil siubhal air do cheann-latha. Leis an fhìrinn innse, a dh'fhaodadh a bhith ann ach àireamh chuingealaichte de chompanaidhean itealain ag itealaich gu bheil an t-slighe agus feumaidh iad an aon turas-adhair gach, mhòr-chuid de a tha rè an dara cuid an deireadh-seachdain no Luain. Ma tha thu a 'stiùireadh, gus faighinn a-adhair, Bidh do thuras mì-thlachdmhor bho bi thu a 'fheudar do suidhe le daoine nach eil sibh eòlach agus fàisg fèin mì-chofhurtail ann an suidheachan le rùm gu leòr a chas. Ma èifeachdas comport agus an luaths a tha air mullach an liosta agad, faodaidh sibh a 'siubhal a' cleachdadh itealain phrìobhaideach a 'chòir-sgrìobhte ann an seirbheis-adhair Philadelphia. Fòn a chur thugainn aig 215-631-3300 Saor an-asgaidh airson prìs abairt sgrìobhte air a '.
Liosta de na Seirbheis sinn a 'tabhann
Riaghaltas Prìobhaideach Jet Charter
Meadhan Meud Prìobhaideach Jet Charter
Frasan trom Prìobhaideach Jet Charter Flight
Turboprop Prìobhaideach Jet Charter
Empty chas Prìobhaideach Jet Charter
Prìobhaideach Jet Charter Cosgais
Luxury Aircraft Rental Philadelphia
Tha iomadh FAA-aontachadh companaidhean ag obair le aonta-màil itealan seirbheis ann an Philadelphia. Le bhith a 'fastadh prìobhaideach itealain, faodaidh sibh itealaich gu ge brith dè an ceann-uidhe a tha thu airson, nuair a tha thu ag iarraidh agus a 'siubhal le daoine leat, mura aonar. Prìobhaideach còir-sgrìobhte tursan-adhair a thoirt seachad don luchd-dèiligidh le prìs ruigsinneach falamh chas mòran, mar sin faodaidh tu tlachd a ghabhail fad eòlas.
Tha sinn ag obrachadh prìobhaideach itealain chòir-sgrìobhte ann an seirbheis-adhair Philadelphia. Tha sinn a-adhair roghainnean a fhreagras air feuman diofar sheòrsaichean luchd-siubhail. Mar eisimpleir, faodaidh tu a dhol air mhàl fad agus plèana a 'sgèith aonar, le teaghlach no le caraidean agus co-obraichean bho obair. Ge brith dè an roghainn a b 'fheàrr, faodaidh tu a bhith cinnteach de a 'siubhal gu sàbhailte, goireasach agus cofhurtail. Ar tha reataichean as fheàrr anns a 'mhargaidh. Call dhuinn an-diugh a 'chlàr-ama prìobhaideach-adhair.
Eile location sinn a 'frithealadh sgìre iom Philly
Philadelphia, PA 19102
Philadelphia, Camden, Ghloucester City, Oaklyn, Lansdowne, Upper Darby, Bala Cynwyd, Stèisean Merion, Pennsauken, Darby, Collingswood, Pàirc Nàiseanta a ', Merchantville, sliabh Ephraim, Wynnewood, Sharon Hill, Narberth, Audubon, Westville, Bellmawr, Drexel Hill, Thorofare, Clifton Heights, Haddon Heights, Folcroft, Glenolden, Cherry Hill, Àird Mhòr, Haddonfield, Havertown, Holmes, Cheltenham, Palmyra, Norwood, Barrington, Runnemede, Elkins Park, Haverford, Woodbury, Gladwyne, Prospect Park, Essington, Morton, Riverton, Maple Shade, Paulsboro, Springfield, Lawnside, Glendora, Wyncote, Woodbury Heights, Folsom, Magnolia, Ridley Park, Bryn Mawr, Mount Rìoghail, Swarthmore, Glenside, Lafayette Hill, Broomall, Jenkintown, Wenonah, Somerdale, Gibbstown, Clarksboro, Woodlyn, Flourtown, Crum Lynne, Conshohocken, Oreland, Villanova, Moorestown, Mantua, Wallingford, Stratford, meadhanan, Abington, Riverside, Mickleton, Dùn Washington, Voorhees, Lenni, Blackwood, Grenloch, Coinneamh Plymouth, Chester, Brookhaven, Baile Ùr an Ceàrnag, Gibbsboro, Clementon, Huntingdon Valley, Willow Grove, Dresher, Mount Laurel, Bryn Athyn, Bridgeport, Bridgeport, Blue Bell, Sewell, Wayne, Marlton, King Of Phruis, Fairview Baile, Norristown, Gleann Riddle Lima, Devon, fhillaire, Beverly, Aston, Pitman, Berlin an Iar, Hatboro, Willingboro, Bensalem, Valley Forge, Horsham, Berwyn, Swedesboro, Rancocas, Taigh Spring, Richwood, Mullica Hill, Feasterville Trevose, Chester Heights, Gwynedd Valley, Marcus Hook, Berlin, Croydon, Sicklerville, Eòghann, Glassboro, Warminster, Gwynedd, Hainesport, Paoli, ear-dheas, Edgemont, Southampton, gradyville, Concordville, Gleann Mills, Audubon, West Point, Cuimrigh a Tuath, Burlington, Montgomeryville, Claymont, Lumberton, Eagleville, Cheyney, Worcester, Harrisonville, Medford, Bristol, Pedricktown, Mount Holly, Thornton, Warrington, Richboro, Atco, Wilmington, Levittown, Langhorne, Malvern, Oaks, Devault, Westtown, Lansdale, Clayton, taigh-uachdair, Cedars, Jamison, Immaculata, Mont Clare, Collegeville, Monroeville, Kulpsville, Florence, Phoenixville, Cedar Brook, Skippack, Colmar, on Iar 'Chester, Fairless Hills, Chalfont, Waterford Works, Penns Grove, Roebling, Mendenhall, Kemblesville, Woodstown, Furlong, Hatfield, Newtown, Loidhne Lexington, Williamstown, Franklinville, Chadds Ford, Birmingham, Wycombe, Coille Grove, Rockland, Arcola, Harleysville, Lumberville, Vincentown, Lionville, Montchanin, Kimberton, Doylestown, Deepwater, Winterthur, Rushland, Pineville, Holicong, Penns Park, Exton, Souderton, Morrisville, Columbus, Royersford, Hilltown, Winslow, Buckingham, Franconia, Jobstown, Pocopson, Schwenksville, Pemberton, Spring City, Bordentown, Juliustown, Chester Springs, Malaga, Tìr-mòr, Lederach, Salfordville, Earlington, Spring Mount, Fountainville, Telford, Elmer, Silverdale, Washington Crossing, Trenton, Birchrunville, Yorklyn, New Lisbon, Parker Ford, Achadh Ùr, Zieglerville, Pennsville, Caisteal Ùr, Baile Átha Cliath, Alloway, New Hope, Sellersville, Salford, Sràid Deerfield, Downingtown, Titusville, Kennett Ceàrnag, Woxall, Sumneytown, Perkasie, Hockessin, Uwchland, Crosswicks, Solebury, Hammonton, Green Lane, Quinton, Danboro, Rubha Pleasant, Plumsteadville, Gardenville, Perkiomenville, Salem, Wrightstown, Newtonville, riaghailt, Pottstown, Thorndale, Lambertville, Blooming Gleann, Landisville, MhicIlleDhuinn Mills, Carversville, Rosemont, Lahaska, Minotola, Glenmoore, Bedminster, Toughkenamon, Pennington, Vineland, Pipersville, math, Cookstown, Rosenhayn, Saint Peters, Milford Ceàrnag, Tylersport, Spinnerstown, Avondale, Gilbertsville, Red Hill, Modena, Frederick, Wagontown, Trumbauersville, Sergeantsville, Sassamansville, Allentown, Pennsburg, Delaware City, Coatesville, Siloh, Stockton, Lyndell, Elwood, Newark, Bridgeton, Landenberg, Quakertown, Ottsville, Chatsworth, Richland, Brandamore, Hopewell, New Berlinville, on Ear Greenville, Elverson, Mispeh, Windsor, on Iar 'Grove, New h-Eiphit, Pine Forge, Port Penn, Richlandtown, Hancocks Drochaid, Bear, Boyertown, Saint Georges, Douglassville, Princeton Junction, Revere, Pomeroy, Bechtelsville, Erwinna, Cream Ridge, Ringoes, Bally, Sadsburyville, Barto, Palm, Princeton, coimeasgachadh, Baptistown, Honey Brook, Frenchtown, Earlville, Imlaystown, Mays Landing, Greenwich, Geigertown, New Lunnainn, Blawenburg, Fairton, Zionhill, Limeport, Hightstown, Skillman, Parkesburg, Cochranville, Hereford, Zionsville, Egg Cala City, Millville, Suplee, Upper Black Eddy, Kelton, Elk Mills, Oilthigh Lincoln, Coopersburg, Kintnersville, Plainsboro, Roosevelt, Birdsboro, Morgantown, Stèisean Monocacy, Kingston, Rocky Hill, Old Zionsville, Cranbury, Dorothy, Manchester Baile, Kirkwood, Springtown, Elkton, Flemington, Perrineville, Clarksburg, Cedarville, Atglen, Durham, Lewisville, Ionad Valley, Middletown, Odessa, Riegelsville, Cologne, Oley, Emmaus, Gap, Milford, Estell Manor, trì Drochaidean, Narvon, on Ear Texas, Macungie, Oxford, Hellertown, Alburtis, Monmouth Junction, Little York, Pittstown, Belle Mead, New Gretna, Stèisean Neshanic, Dayton, Port Elizabeth, roinn Creek, Goodville, Leughadh, Christiana, Limekiln, Lakehurst, Kendall Park, Childs, Jackson, Bet-lehem, Port Poblachd, Newport, Lehigh Valley, Mertztown, Chesapeake City, Franklin Park, bratach a 'Bhaile, Kinzers, Hillsborough, Quakertown, Pomona, Mauricetown, Monroe Baile, Allentown, Oceanville, Mohnton, Trexlertown, on Ear Iarla, Townsend, Bowmansville, Topton, Readington, Bowers, Dorchester, Stèisean Lyon, Bart, Zarephath, Toms Abhainn, Port Norris, Bloomsbury, Srath Anainn, Fleetwood, Ear Thuath, Warwick, Breinigsville, Stanton, Kirkwood, Egg Cala Baile, Absecon, Tuckerton, Adelphia, Terre Hill, Barnegat, Tuckahoe, Paradise, Helmetta, Leesburg, Fortescue, Clinton, Nottingham, Asbury, Òlaind Ùr, Englishtown, Somerville, Brunswick-Thuath, Maxatawny, Stèisean Whitehouse, Ag Sun, Temple, Baile Lùib, Intercourse, Blue Ball, Manville, Smyrna, Woodbine, on Iar 'Creek, Blandon, Manahawkin, Spotswood, Lebanon, Whitehouse, Raritan, shaor-, Fogelsville, Leeds Rubha, Waretown, Catasauqua, Adamstown, Whitehall, Pleasantville, Drochaid Àrd, Kutztown, Milltown, Somerset, Tennent, Northfield, Orefield, Linwood, on Ear Brunswick, Martindale, Bridgewater, Coplay, Somers Rubha, dath, New Brunswick, Cecilton, O Dheas 's Bound Brook, Abhainn a Deas, Perryville, Reinholds, Pluckemin, Bound Brook, Seann Drochaid, Port Tasgaidh, Marlboro, Virginville, Highland Park, Clayton, Marmora, Leesport, Martinsville, Perry Rubha, Schnecksville, Wernersville, Galena, Morganville, Bedminster, Margate City, Middlesex, Longport, Ventnor City, Georgetown, Earleville, Sayreville, Massey, Piscataway, clachach Run, Atlantic City, Edison, Ocean City, Brigantine, Shoemakersville, New Tripoli, Lenhartsville, Dunellen, Parlin, Centerport, Mohrsville, Kempton, Matawan, Warren, o Dheas 's Plainfield, Plainfield, Metuchen, o Dheas 's Amboy, Cliffwood, Hamburg, Keasbey, Millington, Kennedyville, Ford, Millington, Watchung, Sruighlea, Peairt Amboy, Iselin, Staten Island, Betterton, Woodbridge, Port Clinton, Fanwood, Colonia, Scotch Raointean, Berkeley Heights, Shartlesville, sewaren, Still Pond, Crumpton, Avenel, Port Reading, Clark, Westfield, Rahway, Garwood, Carteret, Cranford, Worton, Linden, Orwigsburg, Kenilworth, Roselle, Roselle Park, Geàrr-


text:
Sgeama air 50 taigh a thogail
Tha Urras Taigheadais Choimhearsnachdan Beaga na Gàidhealtachd air 50 taigh a thogail a-nis le sgeama fo am faigh daoine cothrom taigh a cheannach an dèidh màl a phàigheadh 'son ùine.
Tha an 50mh taigh, ann am Flòdaigearraidh san Eilean Sgitheanach, air a ghabhail mar-thà, agus tha dà làraich eile aig an Urras san sgìre airson taighean eile.
"Tha mi a' smaoineachadh gur e seo an 15mh taigh a tha sinn air a dhèanamh dhaibh 's dòcha san trì no ceithir bliadhnaichean mu dheireadh," thuirt Aonghas Dòmhnallach bhon chompanaidh a thog an taigh.
"Tha sinn ag obair air dhà an-dràsta shìos anns a' Chille Bhig, aig Sabhal Mòr Ostaig, agus tha sinn air 's dòcha trì a dhèanamh an Sròn an t-Sìthein, trì ann am Baile Mac Ara sna bliadhnaichean mu dheireadh cuideachd.
"Tha iarrtas mòr eagalach an-dràsta, gu h-àraid anns an Eilean Sgitheanach, airson talamh airson taighean a thogail fiù 's.
Òigridh
"Agus gu h-àraid airson òigridh a tha a' feuchainn ris a' chiad taigh aca a cheannach, tha sgeamaichean mar seo cianail feumail, agus gu math cudromach dhaibh cuideachd.
"Tha na taighean a tha seo air an dealbh gu h-àraid airson na margaidh an seo. Tha iad glè luath a chur suas, agus tha iad gu math blàth 's chan eil e a' cosg mòran an teasachadh agus an cumail.
"'S e sin a tha Urras Taigheadais Choimhearsnachdan Beaga na Gàidhealtachd ag iarraidh, gum bi iad ìosal ann an cosgais airson an cumail.
"Tha mi a' smaoineachadh gu bheil liosta mhòr aca de dh'àiteachan far a bheil iad ag iarraidh taighean a thogail agus tha talamh a' tighinn suas rudeigin tric, 's tha coimhearsnachdan air feadh na Gàidhealtachd a' bruidhinn riutha airson na sgeamaichean a tha seo a thoirt air adhart.
"Tha mi a' smaoineachadh gu bheil iad a' dèanamh glè mhath," thuirt e.


text:
Västernorrlands län
'S e Roinn (Suainis: län) na Suaine a th' ann an Västernorrlands län (Suomais: Västernorrlandin lääni). Tha i na laighe eadar Loch Storsjön agus am Muir Baltach, ann an cridhe na dùthcha, gu tuath air Uppsala län agus gu deas air Västerbottens län. 'S e Härnösand a tha na phrìomh-bhaile. Chaidh an roinn a chruthachadh ann an 1654. Sìnidh Västernorrlands län fad 21,678km² agus tha 243,897 duine a' fuireach ann.[1] Le sin, 's e an 6mh roinn as motha na Suaine a thaobh talmhainn agus an 16mh tè as motha a thaobh àireimh-sluaigh. 'S e Suainis tha ga bruidhinn an seo. Chan eil ach 7 sgìrean-riaghlaidh sa roinn seo, Härnösand nam measg.
Freumhan an ainm[deasaich | deasaich an tùs]
Ged nach eil freumh-fhaclachd an ainm seo cho soilleir tha e coltach gur ann à vœstra (Gàidhlig: sear) agus norra (tuath) ann an Lochlannais a tha an t-ainm.[2]
Eachdraidh[deasaich | deasaich an tùs]
B' e Erik Larsson Sparre a' chiad riaghladair nan roinne.[3]
Bailtean[deasaich | deasaich an tùs]
Daoine ainmeil[deasaich | deasaich an tùs]
- Ivar Henning Mankell (1868 – 1930). Sgrìobhaiche-ciùil.[4]


text:
Tha e daonnan duilich siubhal a dhealbhadh gu h-àraidh nuair a bhios sinn ag obair 9 gu 5 rè na seachdaine. Ach dè mu na deireadh-sheachdainean? Tha deireadh-sheachdain 52 ann a-mach às a 'bhliadhna. Ciamar a bhios tu gan caitheamh? Tha mòran dhaoine a tha gu math fada bho bhith a 'siubhal gu h-àraidh air sgàth nach eil ùine gu leòr aca airson àite sam bith eile a dhèanamh, ge-tà, an ionad bhùithtean no taighean-cluiche. Ann an suidheachadh sam bith, chan e sin an dòigh as fheàrr airson a bhith beò! Is e an dòigh-obrach as sìmplidh a tha a 'daingneachadh an deireadh-sheachdain agad le bhith a' dol air turas dràma gu ruige deireadh-sheachdainean Deireadh Seachdain Odisha le Tràigh Sand Pebbles.
Chan eil siubhal a 'ciallachadh gu feum thu itealaich àireamh mhòr de mhìltean gus faighinn chun do cheann-uidhe. Uaireannan is e deireadh-seachdain agus càr le tanca làn connaidh a th 'ann an-dràsta.
Tha na pasganan eireachdail a tha a 'gabhail a-steach nan àiteachan turasachd deireadh-seachdain a tha a' còrdadh ri mòran air a bhith gu bhith na bhuais mhòr am measg luchd-turais dùthchail agus dùthchail. Tha an nobhail a 'feuchainn ri suim a ghabhail de na diofar ùidhean aig deireadh na seachdainean saor-thoileach air cumhachd a thoirt do Sand Pebbles gus spiorad adhartach a dhèanamh agus cuideachd air clachan-mìle cinneasach fhaighinn airson na buidhne mar dhìlseachd agus measachd luchd-cleachdaidh. Mar sin, tha na pasganan a chaidh a dhealbh le measaidhean domhainn a 'gabhail a-steach Bhubaneswar, Puri, Konark, Chilika, Bhitarkanika agus barrachd.
Tha slighean seachdainean Deireadh-sheachdain Odisha air an dèanamh gu sònraichte le cuairtean Spioradail & dualchais, cuairtean honeymoon, tursan èibhinn le teaghlach is caraidean agus tursan eco airson luchd-ùidh nàdair.
Tha na suidheachaidhean airson nan tursan agus na pacaidean air fad a 'gabhail a-steach bracaist anns na h-ionadan turasachd gu lèir. An cabhlach as ùire de càraichean is coidsichean sòghail le dràibhearan eòlach agus trèanaidh aig ceann luchd-ceannach. Tha taighean-òsta Elegant leis na goireasan as ùire a tha a 'sèideadh inntinn air an cur air dòigh airson a bhith a' toirt cothrom do luchd-ceannach a h-uile ceann-uidhe luchd-turais gu h-àrd ann an Odisha.


text:
- TIOTAL
- HMS Donegal
- EXTERNAL ID
- ULMPH_2000_0423
- DEIT
- 1911
- LINN
- 1910an
- NEACH-FIOSRACHAIDH
- Ullapool Museum
- AITHNEACHADH MAOINE
- 40277
- KEYWORDS
- soithichean
soithichean cogaidh
soithichean a' chabhlaich
B' e aon de dheich longan-tòireachd armaichte clas-Monmouth a chaidh a thogail eadar 1899 agus 1904 dhan Chabhlach Rìoghail a bh' ann an HMS Donegal. Chaidh a togail le 'Fairfield Shipbuilding & Engineering Co Ltd' à Baile Ghobhainn agus chaidh a cur airr bhog air 4 An t-Sultain 1902. Rinn i seirbheis sa Chiad Chogadh còmhla ris a' mhòr-chuid de a soithichean samhlach agus chaidh a reic airson a briseadh suas air 1 An tIuchar 1920.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu Ullapool Museum


text:
Category Archives: Programme
Clàr nan Òraidean 2017 – 2018
Clàr na Bliadhna, Foghar 2016 – Samhradh 2017 Òraidean 2016-2017 Air oidhche Dhiardaoin gach mìos ann an Sgoil Ghàidhlig Ghlaschu, 7.30f. Meeting monthly on Thursday nights in Sgoil Ghàidhlig Ghlaschu, 7:30pm. 13mh Dàmhair 2016 (13-10-2016), Bill Innes The Humour of the … Continue reading
Fàilte
Fàilte oirbh dhan làrach-lìon aig Comann Gàidhlig Ghlaschu. Bidh an Comann a’ cur air dòigh sreath òraidean a’ buntainn ris a’ Ghàidhlig agus a’ Ghàidhealtachd, a’ coinneachadh gach mìos air oidhche Mhàirt ann an Sgoil Ghàidhlig Ghlaschu aig 7.30f. Welcome to the Gaelic … Continue reading


text:
Aodann a' Bhrusaich
Foillsichidh luchd-rannsachaidh bho oilthighean ann an Glaschu agus Liverpool ìomhaigh den choltas a bh' air Raibeart am Brusach, 's iad den bheachd gur e seo an ìomhaigh as fheàrr a chaidh a chur ri chèile riamh de laoch Allt a' Bhonnaich.
Chaidh seo a dhèanamh le bhith a' cleachdadh nam prògraman coimpiutaireachd às ùire, a bhios ag ath-chruthachadh a' choltais a th' air aodannan dhaoine, stèidhichte air an claignean.
Tha mòran eile air feuchainn, ach tha an sgioba seo a' smaoineachadh gur iad a th' air tighinn as fhaisge air aodann a chur ris an ainm.
Thàinig an smuain bho eòlaichean eachdraidh aig Oilthigh Ghlaschu, far a bheil modail plastair, a tha 200 bliadhna de dh'aois, de chlaigeann Raibeart a' Bhrusaich.
Cugallach
Tha Raibeart am Brusach ainmeil airson na buaidh a thug e air arm Shasannach aig Blàr Allt a' Bhonnaich ann an 1314.
Dh'obraich an sgioba còmhla ris an Deuchainnlann Aodainn aig Oilthigh Liverpool John Moores (OLJM) a bhios gu sònraichte a' dèanamh ath-chruthachaidh air ìomhaighean dhaoine, mar a rinn iad air an Treas Rìgh Ridseard Shasainn.
Tha iad a-niste air an aon rud a dhèanamh le Raibeart am Brusach, Rìgh na h-Albann.
Thuirt ceannard a' phròiseict, an Dr. Màrtainn MacGriogair, a tha na àrd-òraidiche eachdraidh aig Oilthigh Ghlaschu, gur dòcha gur e am Brusach an neach as cudromaiche ann an eachdraidh na h-Alba.
"Dar a chaidh a chrùnadh ann an 1306, bha Alba ann an suidheachadh air leth cugallach," thuirt e.
"Bha a' Chiad Rìgh Eideard Shasainn air innse gur e "tìr" seach "rìoghachd" a ghairmte air Alba bho sin a-mach.
"Cha chreid mi gun deidhinn ro fhada nan canainn, mura b' e gun do shoirbhich leis a' Bhrusach san iomairt aige, gur dòcha nach biodhmaid nar suidhe an seo an-diugh a' bruidhinn mu Alba idir."
Tuama Òraichte
'S ann aig Taigh-Tasgaidh Hunterian Oilthigh Ghlaschu a tha cumadh plastair de chlaigeann a chaidh a lorg o chionn 200 bliadhna nuair a bhathas ag ath-thogail Abaid Dhùn Phàrlainn, far an deach am Brusach a thiodhlacadh.
Ged nach urrainnear a bhith gu tur cinnteach, tha eòlaichean eachdraidh reusanta misneachail gur e claigeann a' Bhrusaich a th' ann.
Chaidh tuam a' Bhrusaich, a bha gu math iunntasach 's e air a thoirt a dh'Alba à Paris, air a sgeadachadh ann am marbhal dubh is geal, le òrachadh uime, a sgrios aig àm an Ath-leasachaidh.
Ach tràth san 19mh Linn, domhain fo bhun-stèidh Abaid Dhùn Phàrlainn, lorg luchd-cladhaich mìrean de mharbhal dhubh is gheal, cuid dheth air òrachadh.
Fodha sin, lorg iad ciste-laighe air a lìnigeadh le luaidh, san robh dust daonna, an claigeann na mheasg. Chaidh an dust ath-thiodhlacadh, ach chaidh cumadh plastair a dhèanamh den chlaigeann an toiseach.
Gu follaiseach, cha do sheall an fhianais arc-eòlach dath shùilean agus gruaig an Rìgh.
Thathas a' tuigsinn gun robh e tinn mus do bhàsaich e ann an 1329, le cuid de dh'aithrisean ag ràdh gur e an luibhre a bh' air.
Airson dath a' chraicinn fhaighinn ceart, thuirt an t-Oll. Caroline Wilkinson, a tha na stiùiriche air an Deuchainnlann Aodainn aig OLJM, gun do rinn iad dà dhreach - fear gun an luibhre, agus fear eile le beagan den luibhre.
"Dh'fhaodadh gun robh an luibhre air, ach ma 's e 's gun robh, bhiodh e ao-coltach gun robh e ri fhaicinn gu soilleir air aodann, oir chan eil iomradh air ann an cunntasan eachdraidheil," thuirt i.
Tha an ìomhaigh ga cumail am falach gu nas fhaide den là Diardaoin, ach fhuair an Dr. MacGriogair ro-shealladh air.
"Gheibh thu blasad dha-rìribh de charactar an duine san aodann," thuirt e.
"Tha fhios gur e duine iongantach a bh' anns a' Bhrusach. Tha na choilean e na bheatha ag innse sin dhuinn.
"Feumaidh gu robh neart adhbhair uabhasach san duine seo, a thuilleadh air beusan daonna eile - agus laigsean."
Ach thuirt an Dr. MacGriogair gum bu chòir do luchd-eachdraidh a bhith faiceallach mu aithne a' chlaiginn. Chaidh barrachd is aon Rìgh Albann a thiodhlacadh ann an Dùn Phàrlainn.
DNA
Tha an t-Oll. Dàibhidh Gaimster, stiùiriche an Hunterian, misneachail ge-tà, gur e aodann a' Bhrusaich a th' ann.
"Tha gu bheil na mìrean mìorbhaileach marbhail òraichte seo againn, an cnàmhlach fhèin, an lìnigeadh luaidh, doimhneachd na tuama, làrach na tuama, uile a' togail cùis làidir airson a bhith ag ràdh gur e seo dha-rìribh tuama Raibeart a' Bhrusaich."
Bha fianais DNA ann leis an Treas Rìgh Ridseard Shasainn, a thuilleadh air a chlaigeann fhèin.
Ach bhiodh e doirbh a leithid de dh'fhianais fhaighinn sa chùis seo.
Chan eil ach aon bhloigh de chnàmh à Abaid Dhùn Phàrlainn a dh'fhaodadh sampail DNA a thoirt suas.
Dhèanadh an obair sin sgrios air a' bhloigh a th' ann.
Tha prionnsabal gu math stèidhichte san leithid seo de shuidheachadh: fàg e, ann an dòchas gun tig dòigh nas fheàrr an ceann ùine.
Thuige sin, mairidh co-dhiù cuid den dìomhaireachd a tha a' cuairteachadh Raibeart a' Bhrusaich.
Thèid prògram aithriseach mun phròiseact, Ceann an Rìgh, a chraoladh air BBC ALBA aig 8:30f air 15mh an Dùbhlachd.


text:
Örebro
‘S e baile mòr agus sgìre-riaghlaidh ann an ceann a deas na Suaine a th’ ann an Örebro (IPA: œrɛˈbru). Tha e suidhichte faisg air Eskilstuna aig inbhir na h-Aibhne Svartån le Loch Hjalmar,[1] anns an sgìre Örebro län, 152km air falbh bho Uppsala agus 159km bho Ghöteborg.[2] Tha 107,038 duine a' fuireach ann.[3]
Susbaint
Freumhan an Ainm[deasaich | deasaich an tùs]
Tha e coltach gur ann à ör (eilean) agus am facal bro (drochaid) a tha an t-ainm.[4] Bheireadh sin Drochaid an Eilein dhuinn sa Ghàidhlig an latha an-diugh. 'S e co-dhàimh leis a' Bheurla bridge agus a' Ghearmailtis brücke a th' ann.
Eachdraidh[deasaich | deasaich an tùs]
Chaidh am baile a chlàradh airson a' chiad turais ann an 1404, nuair a fhuair e a chuid chòirichean mar bhaile a thaobh chìsean, malairt agus margaidh a chumail. Chaidh Oilthigh Örebro a stèidheachadh an seo ann an 1977.[5]


text:
Croitearan a' cruinneachadh ann an Srath Pheofhair
Tha tuathanaich agus croitearan bho air feadh na Roinn Eòrpa a' cruinneachadh ann an Srath Pheofhair thar an deireadh sheachdain.
'S e "Celebrating Crofters' Seeds and Breeds" ainm na co-labhairt, a tha a' gabhail a-steach cruinneachadh bhliadhnail Caidreachas Croitearachd na h-Alba.
'S e an t-amas aca coimhead ris na gabhas dèanamh gus sreathan sìl agus stuic dùthchasach a chumail a' dol.
Tha sreathan de dhiofar lusan gan cumail a' dol le croitearan ann an cuid de sgìrean nach eil rim faighinn gu coimearsalta.
Bidh luchd-tuaithe bho air feadh na Roinn Eòrpa an làthair aig a' cho-labhairt, agus iad a' cur an cèill nan duilgheadasan a tha iad a' faighinn sreathan sìl is stuic, agus cleachdaidhean traidiseanta a chumail a' dol.
Sealtainn
Ann an Alba 's iad leithid Càl Sealtainneach, Coirce Beag, Seagail agus Eòrna Cumanta, agus chan eil ach glè bheag de dhaoine gan cumail a' dol.
Leis gum fàs iad gu math aig tuath, agus gu bheil iad cleachdte ris an aimsir anns na sgìrean far a bheil iad air a bhith gan cur o chionn linntean, tha an Caidreachas a' togail air cho cudromach 's a tha e an cumail a' dol.
Fàsaidh iad nas fheàrr ann an sgìrean croitearachd na dh'fhàsadh sreathan coimearsalta.
Ach leis nach eil iad air liosta Eòrpach de shìol a tha e ceadaichte a reic, tha cunnart ann gun tèid iad à bith.
A' bruidhinn aig a' cho-labhairt bidh Mary Isbister à Sealtainn, a dh'innseas mu mar a tha ise a' ruith "Croit Dualchais."
"Tha muinntir Shealtainn nas adhartaiche na tha sinne, leithid, tha iadsan a' coimhead ri sìol 's rudan mar sin, agus rudan a tha a' fàs tòrr a bharrachd na tha sinne," thuirt fear a bha roimhe na Cheann-suidhe air a' Chaidreachas, Niall MacLeòid.
"Bho chionn trì bliadhna bha mise san Eadailt, agus thug sinn dhà no trì buntàta leinn.
"Cha chreideadh tu na bha de dhaoine a' tighinn timcheall a shealltainn a' bhuntàta, na dathan eadar-dhealaichte.
"Cha robh iadsan a' coimhead ach buntàta geal fad am beatha.
"Bha iad a' coimhead buntàta dubh, buntàta dearg, 's a h-uile seòrsa dath eile. 'S abair gun robh e tarraingeach, 's bha iad a' faighneachd 'am faigh sinn iad?'
"Uell, sin an càil as duilghe dheth: tha e duilich sìol buntàta, no rud sam bith mar sin fhaighinn.
"Tha an Rìoghachd a' cantainn nach fhaod sinn a bhith ga dhèanamh gun chothrom bhuapasan.
"Sin an seòrsa rud a tha sinn gu bhith a' bruidhinn air. Cionnas is urrainn dhuinn a dhèanamh?
"Cionnas a ghabhas seo leudachadh gum faigh barrachd dhaoine cothrom air an obair seo," thuirt e.
Bidh cuideachd suap sìl ga chumail, far am faigh daoine cothrom grèim fhaighinn air rudan ùra.
Bithear cuideachd a' coimhead ri sreathan buntàta traidiseanta, agus ri obair na cloimhe ann an diofar sgìrean.


text:
Feumaidh mi innse dhuibh mu chon agam a-rithist. Fhuair mo nighean cuilean ùr. Ùr ‘s beag. Glè bheag. ‘S e “Miniature Doberman Pinscher” a th’ ann. Dè tha e? ‘S e seòrsa a’ chù às bige as urrainn dhut cleachdadh airson sealg. Dè seòrsa sealg? Sealg radain. Tha an cù gun eagal.
Nuair a chaidh e anns an taigh againn tha ceann a’ chù bheag air a bhith cho beag ri nimh-fhiacail a’ chù mhòr. ‘S e cù-chaorach Gearmailteach a th’ anns a’ chù mhòr agam.
A-nis tha e beag fhathast. ‘S toil leis am bràthair mòr a chluiche. Tha an cù gun eagal.
Bidh e fiaclan beaga a chur ann am bile a’ chù mhòr. Uaireannan bidh an cù mòr a’ nochd nan fiacaill aige. Òbh obh, bidh an cù beag a’ comhartaich mar sin cù mòr. Tha e na chù gun eagal.
Ach tha an cù mhòr air a bhith na chuilean cuideachd An seo agaibh an dealbh nuair a bha e deich seachdainean a dh' aois. Lorg sinn e mu choinneamh an taigh againn
Tha e dà bhliadhna a dh' aois a-nis. Tha 30kg a chudrom aige. Tha 1.5kg a chudrom aig a' chù bheag.
Caran diofar, nach eil?
‘S toil leam gach cù, cù mòr ‘s cù beag.


text:
- TIOTAL
- O mhuir gu muir (11 de 19)
- EXTERNAL ID
- HC_STS_FROMSEATOSEA_11
- DEIT
- 2001
- LINN
- 2000an
- CRUTHADAIR
- Bob Pegg & Angus Grant
- NEACH-FIOSRACHAIDH
- Comhairle na Gàidhealtachd
- AITHNEACHADH MAOINE
- 2411
- KEYWORDS
- slighean-uisge
slighe-uisge
claistinneach
Tha an earrann a leanas a' tighinn o 'From sea to sea', lèirmheas chlaistinneach air eachdraidh, daoine, tìr agus cultar Slighe-uisge a' Ghlinne Mhòir. Chaidh am pròiseact seo a chruthachadh ann an 2001 le Bob Pegg, maoinichte le Comhairle na Gàidhealtachd tron phrògram 'Slighean-uisge beò' aig 'Slighean-uisge Bhreatainn'.
'Daonnan aig na saor-làithean chuireadh sinn seachad an samhradh còmhla ri triùir uncailean nach robh pòsta. Chan eil mi fhìn ro shean buileach, ach tha mi dhen bheachd a-nis gun robh sin àbhaisteach gu leòr, o na dh'inns daoine dhe m' aois a bha beò aig an àm. Cha robh dealain ann. Cha robh dealain idir ann. Bha na geataichean air an obrachadh dìreach leis a' chrangaid; chuireadh tu maide a-steach, agus bhiodh beagan de rèis ann feuch dè an taobh a dh'fhosgladh - feuch cò a dh'fhosgladh an taobh aca an toiseach. Agus tha cuimhne agam (agus bha sin anns na seasgadan) gur e bàtaichean-obrach bu mhotha a bh' ann. A-nis, 's e bàtaichean airson chur-seachadan as motha a th' air an t-slighe-uisge, ach aig an àm ud b' e bàtaichean-iasgaich le iasgairean a bh' ann. Mar a bhiodh dùil, cha tuigeadh tu facal a chanadh iad, oir bha iad uile on chosta an ear.
Bha an taigh air àirneiseachadh gu math air an taobh a-staigh. A-nis, cha tug sinn uisge on ghoc riamh. Bha bucaid daonnan anns a' chidsin a bhiodh tu lìonadh gach là on abhainn. Cha chuireadh iad earbsa anns an uisge on ghoc. B' e lampaichean Tilley a bh' ann. Na lampaichean Tilley le lìon, a chuireadh a-mach deagh sholas, oir is gun cluichdeadh tu cairtean, neo ludo, neo gun leughadh tu leis feasgar. Agus anns na seòmraichean-laighe, agus na h-àiteachan nach biodh tu a' cleachdadh cho tric, an taigh-beag is mar sin, cha robh ann ach na lampaichean beaga paireafain gan lasadh. Bha teine mòr ann . Bha gas air a chleachdadh airson còcaireachd; bha cnogain gas aca. Cha robh ann an ùrlar a' chidsin ach clach, agus bha seòmar-teas ann far an dèanadh tu an nìgheadarachd a-muigh aig cùl an taighe. Sin an seòmar-nìgheadarachd far an robh crann-crochaidh-nan-aodaichean, eil fhios agad? Agus cuideachd bha ulagan air a mhullach, agus 's ann san t-seòmar sin a bhite dèanamh na nìgheadarachd uile. Agus an t-iarnaigeadh - Tha cuimhne agam air an dà iarann gan teasachadh aig an teine; fear ga chleachdadh agus fear ga theasachadh. 'Eil fhios agad, bhiodh tu a' cleachdadh aon fhir, agus bhiodh tu a' teasachadh an fhir eile, agus nuair a dh'fhàsadh am fear agad fuar dhèanadh tu iomlaid.
Agus tha cuimhne agam air cuibhrigean-olach a bhith air a' bhòrd. Agus brat-ùrlair ragaichean, a bhiodh m' uncail a' dèanamh, agus bha iad uile mar sin - agus b' e an rud a bha neònach mun taigh nach robh ann ach dà sheòmar-laighe. Agus ann am fear de na seòmraichean-laighe, bha trì leapannan dùbailte, leapannan dùbailte mòr iarainn, bòrd air an sgrìobhadh tu, seòrsa de chèis-leabhraichean mòr àrd, cathair, agus mar a bhiodh dùil, teine mòr, teine mòr le brat-sgeilp air uachdar, agus sòfa fada. Agus an uairsin, cha robh anns an t-seòmar-laighe eile ach aon leabaidh shingilte. Cha robh cus de dh'obair dealbhachaidh mu na taighean'


text:
Pàrlamaid na h-Alba a’ sireadh bheachdan air trusadh luchd-teagaisg #gàidhlig @SP_EduSkills
Tha Comataidh Foghlaim is Sgilean Pàrlamaid a’ sireadh bheachdan an-dràsta air trusadh agus cumail luchd-teagaisg. Am measg nan ceistean a tha iad a’ faighneachd, tha: Dè na prìomh dhuilgheadasan a th’ ann a thaobh a bhith a’ fastadh is a cumail luchd-teagaisg? A bheil beachd sam bith ag...
Air fhoillseachadh le: Pàrlamaid na h-Alba - DiarDaoin, 11 dhen Chèitean, 2017
- Seann-naidheachdan
- Cuir bhòt! Cothrom obrach ann an Aithisg Oifigeil Pàrlamaid na h-Alba – tha #Gàidhlig na buannachd #gaelic
Tha Pàrlamaid na h-Alba a’ sireadh luchd-aithris ùr airson na h-Aithisg Oifigeil. ‘S e a th’ anns an Aithisg Oifigeil ach an clàr sgrìobhte oifigeil de ghnothaichean na ...Pàrlamaid na h-Alba - DiCiadain, 11 dhen Ghiblean
- Cuir bhòt! Seilleanan-meala na Pàrlamaid air sgrìon! #gàidhlig #gaelic @mac_tbh @gaelicmedia
Bha criutha film againn aig a’ Phàrlamaid bho chionn dà sheachdain a bha a’ filmeadh seilleanan-meala na Pàrlamaid. Tha ceithir beachlannan againn an seo aig a’ ...Pàrlamaid na h-Alba - DiCiadain, 11 dhen Ghiblean
- Cuir bhòt! Plana Gàidhlig – co-chomhairle a’ crìochnachadh 02/11 #gàidhlig
Bidh a’ cho-chomhairle air Plana Gàidhlig na Pàrlamaid a’ tighinn gu crìch Diardaoin 02/11. Tha an t-àm ann fhathast do bheachdan a chur ris! A bheil na prìomhachasan ...Pàrlamaid na h-Alba - DihAoine, 27 dhen Dàmhair, 2017
- Cuir bhòt! Do Phàrlamaid, do chànain, do bheachdan! Co-chomhairle air a’ Phlana Ghàidhlig againn #gaidhlig
Tha sinn air an treas plana Gàidhlig againn a chur air dòigh agus tha sinn a’ brosnachadh luchd labhairt, luchd-ionnsachaidh na Gàidhlig agus am poball san fharsaingeachd an ...Pàrlamaid na h-Alba - DiarDaoin, 21 dhen t-Sultain, 2017
- Cuir bhòt! Involved in #Gaelic education? Committee seeking views on teacher recruitment/retention #gàidhlig @SP_EduSkills
Are you learning Gaelic or do you have children involved in Gaelic education? If so, you might be interested in listening to this week’s Gaelic Word of the Week. This week’s ...Pàrlamaid na h-Alba - DiarDaoin, 11 dhen Chèitean, 2017
- Cuir bhòt! Foghlam Gàidhlig ann an ‘Tìr nan Craobh’ #gàidhlig
Bha Mairead NicEacharna bho sgioba foghlaim na Pàrlamaid aig an Alltan, Co-labhairt luchd-teagaisg na Gàidhlig anns an Aghaidh anns an t-Sultain. Bha luchd-foghlaim à Canada an ...Pàrlamaid na h-Alba - DiCiadain, 14 dhen Dùbhlachd, 2016
- Cuir bhòt! Goireasan foghlam aig Pàrlamaid na h-Alba #gàidhlig
Tha Lisa Doig, a tha na oileanach air cùrsa teagaisg GIFT, còmhla ruinn sa Phàrlamaid air greis-gnìomhachais an-dràsta. Anns a’ phost seo tha i a’ toirt sùil air na ...Pàrlamaid na h-Alba - DihAoine, 12 dhen Dùbhlachd, 2014
- Cuir bhòt! Bile Cànan Soidhnidh Bhreatainn – Dè do bheachd? #gàidhlig #BSL @SP_EduCul
Tha Comataidh Foghlam is Cultar na Pàrlamaid a’ sireadh bheachdan air Bile Cànan Soidhnidh Bhreatainn (Alba) (BSL) aig an àm seo. ‘S e amas a’ Bhile Buill (Member’s ...Pàrlamaid na h-Alba - DihAoine, 5 dhen Dùbhlachd, 2014
- Cuir bhòt! Co-fharpais dealbhan: camarathan a-mach! #fop2013 #gaidhlig
Tha Pàrlamaid na h-Alba air co-fharpais togail-dhealbhan a chur air dòigh gus Dealbhan Luchd-naidheachd an t-Saoghail agus Fèis Phoilitigs 2013 a chomharrachadh. Tha sinn a’ ...Pàrlamaid na h-Alba - DihAoine, 16 dhen Lùnastal, 2013
- Cuir bhòt! Pàrlamaid na h-Alba a’ sireadh beachdan air a Plana Gàidhlig #gaidhlig #gaelic
Tha Pàrlamaid na h-Alba a’ sireadh beachdan a’ phobaill air Plana Gàidhlig na Pàrlamaid 2013-2018. Tha an dreachd phlana a’ toirt cunntas air mar a tha Buidheann ...Pàrlamaid na h-Alba - DiarDaoin, 11 dhen Dàmhair, 2012


text:
Östergötlands län
'S e Roinn (Suainis: län) na Suaine a th' ann an Östergötlands län (Suomais: Itä-Götanmaan lääni). Tha i na laighe ri eadar Loch Vättern agus Am Muir Baltach, ann am meadhan na dùthcha, gu deas air Örebro län agus Södermanlands län. 'S e Linköping a tha na phrìomh-bhaile. Chaidh an roinn a chruthachadh ann an 1634. Sìnidh Östergötlands län fad 10,562km² agus tha 445,661 duine a' fuireach ann.[1] Le sin, 's e an 11mh roinn as motha na Suaine a thaobh talmhainn agus an ceathramh tè as motha a thaobh àireimh-sluaigh. 'S e Suainis tha ga bruidhinn an seo. Chan eil ach 15 sgìrean-riaghlaidh sa roinn seo, Linköping agus Norrköping nam measg.
Freumhan an ainm[deasaich | deasaich an tùs]
Ged nach eil freumh-fhaclachd an ainm seo cho soilleir tha e coltach gur ann à austra (Gàidhlig: sear) agus götland (Tìr nan Gotach) ann an Lochlannais a tha an t-ainm.[2]
Eachdraidh[deasaich | deasaich an tùs]
B' e Knut Jöransson Posse af Hedensund a' chiad riaghladair nan roinne.[3]
Daoine ainmeil[deasaich | deasaich an tùs]
- Jöns Jacob Berzelius: (1779 - 1848) Ceimigear.
- Hugo Theorell: (1903 - 1982) Neach saidheans.[4]
- Hannes Alfvén: (1908 - 1995) Neach Saidheans.[5]
- Reine Wisell: (1941). Dràibhear-rèisidh.
Iomraidhean[deasaich | deasaich an tùs]
- ↑ SCB
- ↑ Runeberg
- ↑ Elgenstierna, Gustaf, red (1925-1936). Den introducerade svenska adelns ättartavlor. Stockholm: Norstedt
- ↑ Nobelmuseum
- ↑ Duais Nobel


text:
Oidhirp air am Parbh a cheannach
Tha Urras Iain Mhuir air taic Riaghaltas na h-Alba iarraidh 's iad airson am Parbh a dhèanamh fosgailte dhan phoball.
Tha Buidheann Leasachaidh Dhiùrnais airson 58 acair a tha timicheall air taigh-solais a' Phairbh a cheannach.
Ach tha Ministrealeachd an Dìon (MoD) cuideachd ag iarraidh na talmhainn, 's iad airson an raon bhomaichean aca a leudachadh, agus ma shoirbhicheas leotha thèid daoine a chasg bho aon de na sgìrean is boidhche ann an Alba.
Tha Bòrd Thaighean-Solais a' Chinn a Tuath airson an talamh mu chuairt an taighe-sholais a reic.
Tha an MoD ag ràdh gur ann air sgàth slàinte 's sàbhailteachd a tha iad airson am fearann fhaighinn, leis nach eil ann ach pìos beag, 's e ri taobh an raoin bhomaidh aca.
A reir a' mhinistear Mark Francois, bhiodh muinntir an àite an uair sin air an toirmeasg o a bhith a' dol ann.
Tha Urras Iain Mhuir, aig a bheil sealbh air lethid Beinn Nibheis, agus a th' air coimhearneachdan a chuideachadh roimhe gus smachd fhaighinn air an talamh aca fhein, ag ràdh gum biodh e do-chreidsinneach luchd-tadhail is muintir an àite a chumail a-mach às an àite as fhaide iar-thuath air Tìr Mòr na h-Alba.
Tha an t-Urras a' cur ìmpidh air an Riaghaltas aonta a ruighinn air sealbh coimhearsneachd cho luath 's a ghabhas.


text:
Pumpaichean connaidh an Loch Baghasdail
Tha gàirdeachas ga dhèanamh an Loch Baghasdail agus peatral agus diesel ri fhaighinn a-rithist sa bhaile, bhon t-seachdain-sa.
Bha Loch Baghasdail còrr 's bliadhna às aonais na seirbheis.
Bha dragh air cuid gu robh nas lugha dhaoine a' tadhal air a' bhaile air sàileabh seo.
Thar an dusan mìos mu dheireadh tha daoine air a bhith a' dol a Bheinn nam Fadhla airson connadh fhaighinn agus na pumpaichean aig Stèisean Connaidh Taobh na Beinne briste.
Cha robh seo mì-ghoireasach do mhuinntir na sgìre a mhàin, ach do ghnìomhachasan cuideachd.
Tha Alasdair Mac a' Phiocair ag obair ann an garaids mu 200 slat bhon stèisean connaidh agus bi e na fhaochadh mòr dhaibh gu bheil connaidh gu bhith ri fhaighinn a-rithist.
"Tha e doirbh dhuinne mar a tha e an-dràsta.
"Ma tha sinn a' cur càr sìos a Bheinn nam Fadhla feumaidh sinn a lìonadh shìos an sin agus feumaidh na daoine a lìonadh air ais, 'son chan urrainn dhuinne connadh fhaighinn a bhos an seo nuair a dh'fheumas sinn e.
"Ni e cuideachadh mòr, mòr dhuinne bhos an seo anns a' gharaid ann an seo," thuirt Mgr Mac a' Phiocair.
Taic
An àite an t-seann uidheamachd a chàradh roghnaich an stèisean connaidh pumpaichean gu tur ùr, a ghabhadh a chleachdadh ceithir uairean fichead sa latha, a chuir an sàs.
Thuirt manadsair oifis an stèisein chonnaidh, Morag Anna NicAmhlaigh, gu robh e mar amas aca sin a dhèanamh an ceann ùine co dhiù.
"Cha b'fhioch dhuinn pìosan a cheannach airson na seann pumpaichean a chàradh.
"Thug e ùine a h-uile càil a chuir an sàs, ach tha iad ann an seo a-nis.
"Se connadh aon de na rudan a tha a' toirt daoine a-steach a Bheinn nam Fadhla agus ma tha iad ann an seo, 's dòcha gun tèid iad gu oifis a' phuist, neo gu na bùitean shìos air a' chidhe, neo fiùs dhan taigh-òsta neo dhan bhanca," thuirt i.
Fhuair a' chompanaidh tabhartas de £10,000 bhon mhaoin choimhearsnachd aig Stòras Uibhist airson an uidheamachd ùr a chuir an sàs.
Tha dùil gum fosgail na pumpaichean ùr aig toiseach na seachdain-sa.


text:
Co-bhanntachd aig Comhairle na Gàidhealtachd
'S e co-bhanntachd eadar na Neo-Eisimeilich, na Lib-Deamaich agus na Làbaraich a bhios a' ruith Chomhairle na Gàidhealtachd.
Thuirt ceannard nan Neo-Eisimeileach, Mairead NicDhàibhidh, gun cruthaich an aonta buidheann riaghlaidh sheasmhach, mhaireann, a riaraicheas mòran luchd-bhòtaidh air feadh na Gàidhealtachd.
Tha 28 buill Neo-Eisimeileach, 22 aig an SNP, 10 aig na Lib-Deamaich, 10 aig na Tòraidhean agus 1 aig na h-Uainich.
Bha Neo-Eisimeilich a' riaghladh le beag-chuid sa Chomhairle a bh' ann, ged a bha iad a' faighinn taic bho bhuidhinn an SNP.
Thuirt comhairlichean an SNP gum faodadh iad fhèin is na Neo-Eisimeilich a bhith air buidheann riaghlaidh làidir a stèidheachadh, is gur e briseadh-dùil mòr a th' ann dhaibh nach d' fhuair iad cothrom a dhol ann an co-bhann.
Bha cuid de na comhairlichean neo-eisimeileach air innse mar-thà nach robh iad 'son a bhith a' riaghladh còmhla ris an SNP.
Bha comhairlichean an SNP air leigeil fhaicinn nach rachadh iad ann an co-bhanntachd leis na Tòraidhean, is na Lib-Deamaich air innse nach obraicheadh iadsan leis an SNP air neo na Tòraidhean.


text:
- TIOTAL
- An Tràigh, Gheàrrloch
- EXTERNAL ID
- QZP40_CARD_0496
- ÀITE
- Geàrrloch
- SGÌRE
- Geàrrloch
- SIORRACHD/PARRAIST
- ROS: Geàrrloch
- LINN
- 1950an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32423
- KEYWORDS
- cairtean-puist
tràighean
lochan
eileanan
Thòrasdail
Thor
Lochlannaich
Lochlannach
Cruithnich
dùin
An Dùn
bailtean-turasachd
Bhictòrianaich
Air a' chairt-phuist seo bho mheadhan an fhicheadamh linn tha an tràigh, Geàrrloch.
Tha Loch Gheàrrloch ann an Ros an Iar. Tha Geàrrloch a' ciallachadh loch goirid.
Ris an aghaidh tha seann chladh. Aig ceann thall na tràghad air rubha beag creagach tha na ballachan ìseal aig dùn beag Cruithneach, An Dùn, 's iad air an còmhdachadh le feur.
Sa chùl-raon tha cladach deas an locha far a bheil grunn eileanan nan acarsaid sàbhailte do bhàtaichean-iasgaich agus gheataichean. Is e Eilean Thòrasdail an t-eilean as motha. Tha an t-ainm a' tighinn bho Thor, dia Lochlannach an tàirneanaich, agus tha e na chuimhneachan gun robh smachd aig na Lochlannaich air a' chosta seo uaireigin.
Mar thoradh air na tràighean grinne, na seallaidhean àlainn agus an èadhar ghlan tha Geàrrloch air a bhith na bhaile-turasachd trang bho linn Bhictòria


text:
- TIOTAL
- Turas Sgì aig Àrd-sgoil Chinn a' Ghiùthsaich
- EXTERNAL ID
- KINGUSSIE_HIGH_SCHOOL_2_01
- NEACH-FIOSRACHAIDH
- Àrdsgoil Chinn a' Ghiuthsaich
- AITHNEACHADH MAOINE
- 41277
- KEYWORDS
- bhideo
bhideothan
filmichean
sgitheadh
tursan
Sa phìos seo de dh'fhilm dathach, dèanta le Àrd-sgoil Chinn a' Ghiùthsaich, chithear sgoilearan agus tidsearan air turas sgì gu 'n Roinn Eòrpa. Chan eil fhios cuine bha e no càite robh e.
Ma tha fiosrachadh sam bith a-bharrachd agabh fhèin air an fhilm seo, cleachd an goireas 'Fàg brath', ma se bhur toil e.


text:
- TIOTAL
- Bho Shrath Gheàrrloch a' coimhead gun Eilean Sgìtheanach
- EXTERNAL ID
- QZP40_CARD_0540
- ÀITE
- An Srath
- SGÌRE
- Geàrrloch
- SIORRACHD/PARRAIST
- ROS: Geàrrloch
- LINN
- 1910an; 1920an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32466
- KEYWORDS
- cairtean-puist
croitearachd
bailtean
Na Fuadaichean
iasgach' còrcach
dreuchdan
Tròndairnis
bolcànach
creagan
Tha a' chairt-phuist seo a' toirt seachad sealladh bho Srath Gheàrrloch gun Eilean Sgìtheanach.
Is e baile croitearachd a th' anns an t-Srath air Taobh Siar Rois. Is e aon de ghrunn choimhearsnachdan beaga ri cladach Loch Gheàrrloch, a chaidh an ainmeachadh còmhla mar Geàrrloch o chionn ùine nach eil fada.
Aig àm nam Fuadaichean chaidh daoine a ghluasad a-mach às na glinn a-staigh san tìr gus àite a dhèanamh dha na caoraich. Chaidh an tuineachadh air an oirthir an cois na mara. Anns an t-Srath bha tràigh àrd de thalamh còmhnard a b' urrainnear àiteach airson teachd-an-tìr còmhla ri iasgach, gu h-àraid iasgach truisg. Bhiodh gach croitear a' fàs còrcach a bhiodhte a' cleachdadh airson lìn agus driamlaich. Dh'fhàs an t-Srath gu bhith na h-àite malairt le bùithtean, muileann agus gàrradh airson togail bhàtaichean. Fiù 's an-diugh fhèin tha e cumanta barrachd air aon dreuchd a bhith aig muinntir a' bhaile.
Tha an sealladh tarsainn beul Loch Geàrrloch a' leantainn air gu leth-eilean Thròndairnis ann an ceann an ear thuath an Eilean Sgìtheanaich. An seo tha creagan cas bolcànach Geobha Thròndairnis, a tha ainmeil airson a sgòrran agus a bhinnean mòra, ag èirigh gu thairis air 2,363 troigh (719 meatair)


text:
Am Bail' Ùr a' teannadh air an lìog
Tha soirbheachas a bharrachd san amharc aig Bail' Ùr an t-Slèibh Disathairne is iad ag amas air a' Phrìomh Lìog a bhuannachadh 'son a' cheathramh turais ann an sreath.
Thèid Am Bail' Ùr dhan Chlachan Aillseach is dà phuing a dhìth orra an aghaidh Chinn Loch Seile 'son an tiotail.
Tha e air a bhith follaiseach fad grunn sheachdainnean a-nise gum biodh an duais a' tilleadh dhan Eilean a-rithist.
Ged a tha sgiobaidhean eile a' creidsinn gun urrainn dhaibh a' chùis a dhèanamh air a' Bhail' Ùr anns na cupanan - mar a rinn Gleann Urchadain ann an Cupa MhicThàmhais is Caol Bhòid ann an Cupa MhicAmlaidh - chan eil duine a' tighinn faisg orra san lìog.
Doimhneachd
Tha cluicheadairean fìor mhath aca - ach tha cuideachd doimhneachd sa bhuidhinn nach eil aig sgioba eile.
Tha sin ri fhaicinn cuideachd leis cho math 's a tha an dàrna sgioba aca a' dèanamh, is togaidh iadsan Lìog Tuath 2 Disathairne ma nì iad a' chùis air Gleann Garradh.
Bidh Am Bail' Ùr gu math airidh air tiotal na Prìomh Lìge, agus aig an ìre seo tha e doirbh fhaicinn cò - math dh'fhaoidte Lòbhat - a thig faisg orra san lìog anns na bliadhnaichean ri tighinn.
Bidh cuid a' ceasnachadh a bheil e glic dhan Bhail' Ùr geama a chluich seachdain mus tèid iad an aghaidh Chaoil Bhòid anns a' chuairt dheireannaich de Chupa na Camanachd.
Tha cunnart ann gun tèid cluicheadairean a ghoirteachadh, ach cothrom cuideachd air spionnadh a chur san sgioba air thoiseach air a' gheama mhòr.
"Mo bheachd fhèin, tha sinne daonnan a' cluiche nas fheàrr nuair a tha sreath de gheamaichean air ar cùlaibh," thuirt manaidsear a' Bhail' Ùir, PJ Mac an Tòisich.
Ceart
'S e tìde a dh'inneas cò bha ceart.
Bidh Caol Bhòid fhèin aig fois Disathairne agus is coltach gum bi iad toilichte gu leòr mun sin, is cuid de na cluicheadairean aca a' cluiche bho chionn ghoirid ged nach robh iad 100%.
Thèid an dà sgioba aig bonn na lìge an aghaidh a cheìle san Òban.
Tha Camanachd an Òbain shìos mar thà agus tha a h-uile coltas ann gum bi An Gearasdan a' dol còmhla riutha.
Feumaidh sgioba Bhictor Mhic a' Ghobhainn dà phuing às a' gheama ma tha cothrom idir gu bhith aca fuireach sa Phrìomh Lìog.
Cha bhi e furasta dhaibh ge-tà, is sreath chluicheadairean a dhìth orra - is coltas ann gum bi grunn dheugairean san sgioba Disathairne.
Dìoghaltas
Chan eil ach aon gheama eile sa Phrìomh Lìog is cothrom aig Ceann a' Ghiuthsaich dìoghaltas fhaighinn air Inbhir Aora aig an Dell, seachdain às dèidh dhaibh call 3-2 nan aghaidh aig an Winterton.
Bidh deagh theansa aig Ceann a' Ghiuthsaich an seo is coltas ann gum bi fear-glèidhidh Inbhir Aora agus an loidhne-dìon àbhaisteach uile air bainnsean.
Taobh a-muigh na Prìomh Lìge Disathairne bidh dàrna sgioba a' Bhail' Ùir ag amas air an lìog acasan a ghlèidheadh - abair là dhan chluba ma gheibh iad an dà thiotal san aon là.
Thèid an dà sgioba aig mullach Lìog Deas 1 an aghaidh a chèile, ach tha Meadhan Earra-Ghàidheal cho cinnteach air an tiotal 's a ghabhas - gheibh iad an lìog cho fad 's nach dèan Eilean Bhòid a' chùis orra le 8 tadhail.
Aig ceann eile na lìge tha Srath Chura feumach air puing bhon gheama aca an aghaidh Thaigh an Uillt gus an spàinn fhioda a sheachnadh.


text:
Deasbad mu neo-eisimeileachd ann an Steòrnabhagh
Chaidh deasbad mu neo-eisimeileachd do dh'Alba a chumail ann an Talla Bhaile Steòrnabhaigh oidhche Luain.
B' e Gaseat Steòrnabhaigh a chuir an deasbad air chois, le Leas-Phrìomh Mhinistear na h-Alba, Nicola Sturgeon, air a' phannail cuide ri ceannard nan Làbarach ann an Alba, Johann NicLaomainn.
Bha mu 250 duine an làthair, leis an t-Urr. Iain D. Caimbeul anns a' chathair.
Air a' phannail cuide ri Nicola Sturgeon, bha am BPA Alasdair Allan agus am fear-gnothachais ionadail, Gòrdan MacIllFhinnein.
A' cumail taic ri Johann NicLaomainn, bha Alasdair Moireasdan, a bha roimhe na BPA Làbarach, agus Ruairidh Coineagan, a tha na chunntasair sa bhaile.
Am measg nan cuspairean a nochd ann an deasbad a bha gu math beòthail, bha airgead na h-ola, an t-airgead a chleachdadh Alba neo-eisimeileach, ballrachd san Aonadh Eòrpach, croitearachd, agus a' chosgais a bhiodh an lùib Alba a dhol na dùthaich neo-eisimeilich.
Soirbheachail
Mar a bhiodh dùil, bha gach taobh san deasbad a' cumail a-mach gun do rinn na ceannardan aca fhèin air leth math, agus gun d' fhuair iad am beachdan tarsainn gu soirbheachail.
Thuirt Gòrdan MacIllFhinnein: "A' bruidhinn air beulaibh dhaoine, tha a h-uile duine ag innse an tuigsinn fhèin air a' ghnothach - 's iad na daoine a tha nan suidhe a-muigh ann an sin, 's iad a bhios a' dèanamh an diofair."
Thuirt Mgr MacIllFhinnein gu bheil an deasbad air aire dhaoine a thogail, 's air sàillibh sin, tha esan den bheachd gun tig tòrr a bharrachd dhaoine a-mach a bhòtadh.
"Tha mise a' coimhead, nam obair fhèin, balaich òga ann an sin 's cha robh guth aca gun robh poileataigs air an talamh, 's tha iad a-nis - tha iad cho dona rium fhèin!" thuirt e.
Co-dhùnaidhean
Bha mòran san talla a bha air an inntinn a dhèanamh an-àirde, agus cuid a bh' air bhòtadh mar-thà.
Ach, a thaobh an fheadhainn nach eil air co-dhùnadh deireannach a dhèanamh, thuirt Mgr Coineagan: "Tha mi an dòchas, an dèidh na h-oidhche nochd, gun coimhead daoine air na h-àireamhan gu mionaideach agus gun dèan iad an-àirde an inntinn fhèin an dèidh coimhead air ciamar a tha cùisean gu bhith ma gheibh sinn neo-eisimeileachd, an àite a bhith a' dol a rèir 's mar a tha an cridhe ag innse dhaibh an-dràsta."
"'S e bhòt chudromach a th' ann agus cha dèan math dhuinn dìochuimhneachadh sin," thuirt e.
Le beachdan gu math làidir a' nochdadh san talla, bheachdaich Mgr Coineagan: "Chan eil seo air a bhith math idir, idir dhan rìoghachd againn, cho fad 's a chì mise. Tha sgaradh air tighinn a-steach nach robh ann agus bidh e duilich an sgaradh sin fhaighinn ri chèile, ge bith dè a thachras."
Chaidh bhòt a chumail fhad 's a bha an luchd-èisteachd air an slighe a-mach às an deasbad agus thèid buil na bhòt fhoillseachadh ann an Gaseat na seachdain seo.


text:
Naidheachdan 11:00m
4 An t-Sultain 2014 Ùraichte aig Ùraichte aig
NATO
Thuirt Àrd-Rùnaire NATO, Anders Fogh Rasmussen, gum beachdaich iad gu làidir air iarrtas nan tigeadh sin bho Riaghaltas Irac airson taic an aghaidh iomairt na Stàite Islamaich. Tha ceannardan NATO air cruinneachadh faisg air Newport ann an Ceann a Deas na Cuimrigh far a bheil iad a' deasbad suidheachadh na h-Ucrain agus cunnart bhon Stàit Islamaich. Thuirt Mgr Rasmussen gur i a' choinneamh seo tè cho cudromach 's a tha ann an eachdraidh NATO.
Am bruid
Thuirt Dàibhidh Camshron gu bheil esan gu pearsanta a' stiùireadh oidhirp Riaghaltas na Rìoghachd Aonaichte air cobhair a dhèanamh air fear à Breatainn, aig a bheil teaghlach ann an Alba, agus a tha am bruid aig ceannaircaich na Stàite Islamaich. Thuirt am Prìomhaire, a tha aig àrd-choinneimh NATO anns a' Chuimrigh, gu bheil esan gu tur an aghaidh èirig de sheòrsa sam bith a phàigheadh airson a shaorsa.
Tubaist
Chaidh duine a mharbhadh an uair a thuit e air clàr-ola Unity aig BP ann an Raon Forties sa Chuan a Tuath trath anns a' mhadainn an-diugh. Thuirt Buidheann na Slàinte agus na Sàbhailteachd gu bheil iad fhèin agus na poilis a' rannsachadh na cùise.
Ed Miliband
Tha ceannard nan Làbarach, Ed Miliband, ann an Alba an-diugh 's e ag ràdh gur e esan a chur a Shràid Dhowning mar Phrìomhaire an dòigh as fhèarr air ceartas sòisealta fhaighinn, seach neo-eisimeileachd. Ach tha ceannardan an SNP ag ràdh gur e neo-eisimeileachd agus cothrom an Riaghaltas fhèin a thaghadh a tha dhìth air Alba.
Drew Miller
Dh'innis fear a tha na chomhairliche còrr 's fichead bliadhna san Eilean Sgitheanach gum bi esan a' bhòtadh airson neo-eisimeileachd. Tha Drew Miller a' riochdachadh nan Lib Deamach air Comhairle na Gàidhealtachd, agus tha e a-nise am measg Lib Deamaich eile air a' Ghàidhealtachd, mar an Dotair Mìcheil Foxley, a tha a' cur an taic ris an iomairt Bu Chòir.
Ealaghol
Tha dragh ann an Ealaghol san Eilean Sgitheanach mu phlana a tha aig Comhairle na Gàidhealtachd airson pontoon a chur aig a' chidhe an sin. Tha beachd ann nach eil an cidhe mòr gu leòr airson na tha de bhàtaichean ga chleachdadh. Ach chuir feadhainn san sgìre iomairt air dòigh na aghaidh le ath-chuinge air-loidhne agus iad ag ràdh gum milleadh an sgeama an tràigh agus coltas an àite.


text:
"Cumaibh air falbh" bho Ospadal a' Bhelford
Thathas ag iarraidh air a' phoball gun a bhith a' tadhail air Ospadal a' Bhelford anns a' Ghearasdan, ri linn sgapadh den noro-bhìoras sa choimhearsnachd.
Chaidh an t-ospadal a dhùnadh do dh'euslaintich ùra o chionn ghoirid ri linn 's gun robh a' bhuinneach agus an dìobhairt air tighinn air na h-uimhir de dh'euslaintich.
Fhad 's a tha an t-ospadal ag obair mar as àbhaist an-dràsta, thathas an dòchas gun gabh am bhìoras cumail air falbh bhon ospadal le bhith a' cur stad air daoine a' tadhail.
"Tha fhios againn gu bheil am bhìoras gu math bitheanta sa choimhearsnachd an-dràsta," thuirt an Dr. Brian Tregaskis, a tha na Chomhairliche Leighis agus Stiùiriche Clinigeach aig an ospadal.
Gabhaltach
"Uaireannan, bidh daoine air a bheil am bhìoras gan toirt chun an ospadail, no gun tig cuideigin air a bheil e a chèilidh air euslainteach anns an ospadal, 's gun toir iad seachad e gun fhiosta dhaibh.
"Tha sinn an dòchas an cunnart sin a lùghdachadh cho mòr 's as urrainn dhuinn le bhith a' cumail dhaoine air falbh.
"Bidh luchd-obrach an ospadail, gu nàdarra, gu math toilichte a bhith a' bruidhinn ri luchd-tadhail air a' fòn gus am faigh iad fiosrachadh air mar a tha an càirdean.
"Ach, ma tha sibh den bheachd gum feum sibh tadhail air an ospadal, cuireadh sibh fòn thugainn an toiseach, le bhur toil."
Lorg deuchainnean a rinneadh nuair a chaidh na h-uardan in-euslainteach a dhùnadh gun robh noro-bhìoras ann.
Gabhaidh am bhìoras sgaoiladh san adhair, agus tha e gu math gabhaltach.
Thathas ag iarraidh air a' phoball cuideachadh ann a bhith a' cumail smachd air a' chùis.
Chan eil leigheas sònraichte ann air a' bhìoras, agus chan fheumar mar as trice tadhail air dotair.
'S e a b' fheàrr a dhèanamh, fuireach aig an taigh, paracetamol a ghabhail gus faochadh a thoirt dhut bho fhiabhras sam bith, agus gu leòr uisge òl.
Bu chòir cuideachd a bhith gu math dìcheallach a thaobh glanadh an làmhan.